mono eidiseis: "Το συνέδριο της ΝΔ είναι συνέδριο επιβίωσης"\n"Το συνέδριο της ΝΔ είναι συνέδριο επιβίωσης"\nΣυνέδριο επιβίωσης για τη Νέα Δημοκρατία χαρακτήρισε ο Άρης Σπηλιωτόπουλος, το 8ο Συνέδριο του κόμματος , οι εργασίες του οποίου αρχίζουν την Παρασκευή.Μιλώντας στην τηλεόραση του ΣΚΑΪ ο βουλευτής τόνισε ότι η ΝΔ πρέπει να ξαναβρεί το βηματισμό της και να καταστεί ένα ανοιχτό πολυσυλλεκτικό κόμμα.\n«Προερχόμαστε από μια μεγάλη ιστορική ήττα. Με τα εσωκομματικά χάσαμε πολύτιμο χρόνο. Δεν έχουμε άλλο χρόνο για ομφαλοσκοπήσεις ή για εσωστρέφεια. Σε αυτό το συνέδριο περιμένω να ακούσω τους τρόπους που θα πρέπει να ανασυγκροτηθούμε πολιτικά και οργανωτικά» σημείωσε.\nΟ βουλευτής της ΝΔ δήλωσε δε ότι αν δεν δώσει ελπίδα η αντιπολίτευση υπάρχει κίνδυνος εξωκοινοβουλευτικών λύσεων.\n«Υπάρχει απαξίωση των πολιτικών και της πολιτικής υπάρχουν πατήματα γι’ αυτή την απαξίωση, αλλά αν φθάσουμε στην ισοπέδωση μπορεί να καταλήξουμε στο συμπέρασμα για άλλη λύση εκτός πολιτικής. Έχουμε κοινά γνωρίσματα με το ‘65» τόνισε.\nΌπως ανάφερε ή θα δώσει το πολιτικό σύστημα τη λύση, ή θα ξεσπάσει πλιάτσικο πόλεων, εξτρεμισμός και εγκληματικότητα γιατί σήμερα δεν υπάρχει χώρος για στρατιωτική λύση όπως του 1967 ή λύση τύπου Μπερλουσκόνι.\n«Η ποινικοποίηση της πολιτικής ζωής βουλιάζει τη χώρα» τόνισε.\nΓια το μνημόνιο ο βουλευτής της ΝΔ υποστήριξε ότι δεν ήταν καθόλου μονόδρομος. «Εμείς δεν τάξαμε λαγούς με πετραχήλια, αναλάβαμε το πολιτικό κόστος στις εκλογές γνωστοποιώντας αναγκαίες μεταρρυθμίσεις» δήλωσε, επιρρίπτοντας ευθύνες στο ΠΑΣΟΚ για τα προβλήματα δανεισμού που αντιμετωπίζει η χώρα.\n«Δεν επιδοκιμάζουμε την πολιτική των τελευταίων 7 μηνών. Εμείς δεν δίνουμε συγχωροχάρτι. Ο λαός έκανε λάθος που πίστεψε τις υποσχέσεις του ΠΑΣΟΚ και μας καταψήφισε στις τελευταίες εκλογές» είπε χαρακτηριστικά.\nΓια το αν και πότε θα πρέπει να σπάσει τη σιωπή του ο Κώστας Καραμανλής τόνισε χαρακτηριστικά «δεν έχει τίποτε να φοβηθεί, πιστεύω πολλά στόματα να βουλώσουν όταν θα βγει να μιλήσει. Θα μιλήσει με ειλικρίνεια και τόλμη».\nΌπως ανέφερε ο ίδιος ο τέως πρωθυπουργός πρέπει να επιλέξει τον χρόνο και τον τρόπο που θα μιλήσει για τα πεπραγμένα της κυβέρνησής του.\n«Εκτιμώ ότι το 8ο συνέδριο της ΝΔ θα είναι ένα στιγματισμένο συνέδριο», δήλωσε στο ΣΚΑΪ ο Πέτρος Τατούλης. Όπως είπε: «τα συνέδρια είναι σημαντικά, αλλά δε φέρνουν τίποτα καινούριο. Και δυστυχώς, η προσπάθεια είναι να δημιουργηθεί ένα μαγαζάκι που θα το χειρίζεται η ηγεσία. Και αυτό αποτελεί κατάντια».\nΑναρτήθηκε από mono eidiseis στις 2:27 μ.μ.


Έβαλαν την πιο ψηλή βαθμολογία σε Β. Διευθυντή - Καταγγελία από ΟΕΛΜΕΚ\nΈβαλαν την πιο ψηλή βαθμολογία σε Β. Διευθυντή – Καταγγελία από ΟΕΛΜΕΚ\nDecember 16, 2021 - 5:22 pm\nΗ ΟΕΛΜΕΚ καταγγέλλει την αξιολόγηση Βοηθού Διευθυντή σχολείου με την πιο ψηλή βαθμολογία και κάνει λόγο για «πρωτοφανή ενέργεια», ίσως, για πρώτη φορά στην ιστορία της Μέσης Εκπαίδευσης, προκαλώντας σύσσωμη την εκπαιδευτική κοινότητα.\nΣε ανακοίνωσή της, η ΟΕΛΜΕΚ αναφέρει ότι συνεδρίασε σήμερα για τα διάφορα ζητήματα που προκύπτουν, καθώς επίσης και για τα θέματα που αφορούν στην βαθμολογία, για σκοπούς αξιολόγησης των εκπαιδευτικών.\nΜε την ολοκλήρωση της έκτακτης διάσκεψης, η ΟΕΛΜΕΚ ανακοίνωσε πως αποφάσισε «να καταγγείλει την πρωτοφανή ενέργεια, να αξιολογηθεί απλός Β.Δ. με το βαθμό 40 (η πιο ψηλή βαθμολογία), ίσως για πρώτη φορά στην ιστορία της Μέσης Εκπαίδευσης, προκαλώντας σύσσωμη την εκπαιδευτική κοινότητα», ενώ καλεί τον Υπουργό Παιδείας και Πολιτισμού να δώσει οδηγίες για διερεύνηση του συγκεκριμένου θέματος, καθώς και άλλων πιθανών ευνοιοκρατικών αξιολογήσεων.\nΕπιπλέον, αποφάσισε όπως η Γραμματεία της ΟΕΛΜΕΚ συναντηθεί άμεσα με τον Υπουργό Παιδείας, τον Διευθυντή Μέσης Εκπαίδευσης και τον Γενικό Επιθεωρητή Μέσης Εκπαίδευσης, για συζήτηση της προκλητικής αυτής ενέργειας.\nΗ ΟΕΛΜΕΚ επαναλαμβάνει την πάγια θέση της ότι οι αποσπασμένοι καθηγητές που προάγονται, καθώς και οι αποσπασμένοι Β.Δ. και Β.Δ.Α’, πρέπει να επιστρέψουν στα σχολεία για άσκηση των διοικητικών καθηκόντων τους.\nΠροηγούμενο άρθροΑπάντηση υπαλλήλων Τμ. Δασών σε Υπ.Γεωργίας – Προειδοποίηση για κλιμάκωση των μέτρων\nΕπόμενο άρθροΚ.Κώστα: «Βαρύτατες οι ευθύνες της κυβέρνησης για την πολύ ψηλή τιμή του ηλεκτρικού ρεύματος»


Φώτα Δυναμό - Dynamo Lights | ΠΟΔΗΛΑΤισσΕΣ.gr\nΦώτα Δυναμό - Dynamo Lights\nΠαρ, 05/11/2010 - 00:05\nΕπισης υπαρχει αυτο το βιντεο http://www.youtube.com/watch?v=ji1wCW35Y0o&feature=related που δειχνει ενα αρκετα ενδιαφερον hub, που υποσχεται μηδενικο drag οταν ειναι κλειστο. Εχει διακοπτη και μετακινουνται οι μαγνητες. Βεβαια ζυγιζει 660 γρ. ΑΓΚΥΡΑ ΛΕΜΕ.\nΛίγο ερασιτεχνικό μου φαίνεται το "τεστ"..πού ξέρομε με τί δύναμη περιστρέφει τον τροχό κάθε φορά...\nΤο βάρος έιναι πράγματι τσιμπημένο αλλά όταν εκτιμάς ένα κέντρο δυναμό πρέπει να αφαιρείς το βάρος του απλού κέντρου και συνήθως και λίγο βάρος από τις ακτίνες, καθώς οι φλάντζες των κέντρων δυναμό πέρναιν συν΄ληθως μικρότερου μήκους ακτίνες.\nΟσο αποδοτικο και να ειναι ενα συστημα δυναμο, Αν για να κινηθει το ποδηλατο στα 20χλμ θελει 50 watt να δινω 6 παραπανω + απωλειες για να εχω φως, μου φαινεται πολυ.\nΡίξε μια ματιά στα πρώτα δύο διαγράμματα. Είναι η κατανάλωση ενέργειας με το φως σβηστό και το φώς ανοικτό σε διάφορους τύπους δυναμό. Όταν μιλάμε για 1-1,5 βατ στα 30 χιλιόμετρα την ώρα, νομίζω μπορούμε να μιλάμε για αμελητέα ποσότητα. Πρακτικά μπορώ να σε διαβεβαιώσω ότι θα έχεις πρόβλημα να ξεχωρίσεις αν το φώς σου έιναι ανοικτό ή κλειστό μόνο από το ζόρι του δυναμό...\nΠαρ, 05/11/2010 - 00:15\nΜια ερώτηση σχετική με το θέμα μας:\nΌταν έχουμε εσωτερικό δυναμό, γίνεται να έχουμε στον ίδιο τροχό αισθητήρα για το κοντέρ, ή επηρεάζεται από το μαγνητικό πεδίο του δυναμό;\nμια εταιρεία έχει τον αισθητήρα πάνω στο quick release.\nαυτός πιθανότατα θα επηρεάζεται.\nΤα συνηθισμένα συστήματα αισθητηρας στο πηρούνι μαγνήτης στην ακτίνα δέν επηρεάζονται.\nΠαρ, 05/11/2010 - 01:30\nvang, δεν διαφωνω καθολου\nστα οσα λες. Και μεταξυ μας, ο συμπαθης ασιατης εχει καθε κινητρο να "τσιμπαει" τα results.\nΑπλα η ιδεα μου φανηκε καλη. Αν η τεταρτη στηλη στο διαγραμμα, μπορει να ερθει πιο κοντα στην πρωτη με αυτο το κολπακι, μου φαινεται καλη ιδεα. Φυσικα μεγαλυτερη σημασια εχει η γενικη αποδωση και κυριως με τα φωτα αναμενα.\nΕιμαι επισης σιγουρος οτι θα υπαρχουν και ενα ματσο πατεντες που περιπλεκουν την κατασταση. Πιθανα δηλ αλλα δυναμο να ειναι γενικα καλυτερα, αλλα να μην μπορουν να εχουν και αυτο το feature λογο πατεντων.\nΤο ερωτημα μου ειναι σε ενα μεγαλο μπρεβε, ποσο θα "πληρωσεις" σε ενεργεια τα φωτα σου μεσω δυναμο?\nΠροσπαθω κυριως να το βαλω σε αντιπαραβολη με αλλες επιλογες που μπορουν να μπουν στην ζυγαρια απο ποδηλατες πχ χοντροτερα λαστιχα.\nΑν για να εχω φωτα θελω ενα 2% παραπανω στην συνολικη προσπαθεια επιμερισμενο και 5% οταν ειναι αναμενα τοτε ειναι στην ιδια κλιμακα με ενα κλικ λεπτοτερα η χοντροτερα ελαστικα. Βεβαια ισως να μην εχουν λογο τοσο ενδελεχεις υπολογισμοι and we should just ride on no matter what..\nΣε ένα Brevet, ούτε το\nΣε ένα Brevet, ούτε το επιπλέον βάρος σε πολυ-νοιάζει (κουβαλάς την μάνα σου και τον πατέρα σου, ούτως ή άλλως...) ούτε η επιπλέον αντίσταση (πάνε και βρίσκουν κάτι ΩΡΑΙΕΣ ανηφόρες που πίστεψέ με, λίγο θα σε νοιάζει η αντίσταση λόγω του δυναμό.... ο Νεύτωνας και το βουνό φροντίζουν ώστε να σε απασχολούν άλλα πράγματα....).\nΤώρα, για τι brevet όμως μιλάμε?\nπχ για 200αρι που θα τερματίσεις με πχ 2 ώρες νύχτα?\nΜήπως για 300αρι που θα τερματίσεις με πχ 7 ώρες νύχτα?\nΉ μήπως για το γύρο της Πελοποννήσου που θα χάσεις την αίσθηση νύχτας - μέρας ?????????\nΞαναγυρνώ στην "αναγκαιότητα" μιας τέτοιας επένδυσης.\nΤην "αξία" την θεωρώ δεδομένη. ΑΞΙΖΕΙ.\nΤην "αξιοπιστία" το ίδιο. ΘΑ ΕΧΕΙΣ ΦΩΣ.\nΠαρ, 13/05/2011 - 10:16\nκαλημερα σας διαβασα το\nδιαβασα το φορουμ αλλα η αληθεια ειναι πως δεν μπορεσα να βγαλω ακρη (καθως δεν γνωριζω και πολλα πραγματα), οποτε κανω ερωτημα εδω και ελπιζω να με βοηθησετε να βρω λυση. Λοιπον θελω να βαλω δυνατο μπρος φως, οχι για να με βλεπουν (τετοιο εχω), αλλα για να βλεπω εγω τον δρομο. Η τοποθετηση αφορα κουρσα, οποτε με ενδιαφερει το χαμηλο βαρος. Σε οσα καταστηματα εχω ρωτησει δεν εχω βρει κατι που να με ικανοποιει γιατι ολα ειναι εμ μπαταρια, που σημαινει και βαρος, αλλα και χαμηλες αυτονομιες,οταν προκειτε για δυνατα φωτα. Διαβαζω εδω για δυναμο, αλλα δεν ξερω τι και πως, γιατι οπως σας ειπα θα μπει σε κουρσα , ουτε εχω δει καπου εδω ελλαδα κατι τετΟΙΟ. Οποιος ξερει κατι παραπανω και εχει την διαθεση ας με βοηθησει, ευχαριστω!\nΠαρ, 13/05/2011 - 13:41\n...θελω να βαλω δυνατο μπρος φως, οχι για να με βλεπουν (τετοιο εχω), αλλα για να βλεπω εγω τον δρομο.\nΗ τοποθετηση αφορα κουρσα, οποτε με ενδιαφερει το χαμηλο βαρος.\nΣε οσα καταστηματα εχω ρωτησει δεν εχω βρει κατι που να με ικανοποιει γιατι ολα ειναι εμ μπαταρια, που σημαινει και βαρος, αλλα και χαμηλες αυτονομιες,οταν προκειτε για δυνατα φωτα.\nΔυνατό φως ΥΠΑΡΧΕΙ και με μπαταρίες. ΚΑι με μεγάλη αυτονομία (αν και εξαρτάται τι εννοεί ο καθένας μεγάλη αυτονομία).\nΚούρσα .... χμ... πας σε ακριβό σύστημα.\nΗ μόνη "καλή" υλοποίηση που έχω δει είναι του "Brevetoσκυλου" (Έκτωρας). Ο άνθρωπος κάνει brevets 1.000 χλμ και βάλε (ναι καλά διαβάσατε, έχει 3 μηδενικά πίσω από το 1....!!!!) στην Ευρώπη, οπότε ΘΕΛΕΙ δυνατά φώτα ΚΑΙ ΑΥΤΟΝΟΜΙΑ.\nΤο λοιπόν.... ο μπροστά τροχός είναι χειροποίητος, με κέντρο με ενσωματωμένο δυναμό. Έχει φως μπροστά της B&M (τα πίσω φώτα νομίζω είναι με μπαταρίες). Το κόστος όμως ανεβαίνει πολύ (...ακολουθεί τα χλμ που κάνει... χεχεχε )\nΚλασσικό "εξωτερικό" δυναμό σε κούρσα θα είναι ΜΠΛΙΑΧ (και θα κόβει και πολύ και άστα να πάνε....).\nΕίμαι 99% σίγουρος ότι κάνεις άνετα τη δουλειά σου με μπαταρίες + φως... αλλά έτσι για την κουβέντα γράψε κάποιες περισσότερες πληροφορίες (τι διαδρομές / αποστάσεις / ανάγκες φωτισμού έχεις, τι έχεις δοκιμάσει και δεν σε καλύπτει κλπ κλπ).\nΠαρ, 13/05/2011 - 14:08\nδεν μπορεσα να βγαλω ακρη ... θελω να βαλω δυνατο μπρος φως, οχι για να με βλεπουν (τετοιο εχω), αλλα για να βλεπω εγω τον δρομο.\nΕγώ αφού είδα και αποείδα, έβαλα το DH3N70 της σιμάνο (6V/3W), φτιάχνοντας μια μπροστινή ρόδα μόνος και χρησιμοποιώντας για φανό ένα παλιό φωτιστικό ποδηλάτου που είχα με καλή διάχυση φωτός αφού άλλαξα το λαμπάκι σε αλογόνου εξάβολτο. Μού βγήκε κάπου στα 60Ε κόστος.\nΑποτέλεσμα, πολύ καλό. Το συνιστώ ανεπιφύλακτα. Αντίσταση αμελητέα, και πρόβλημα φωτός, τέλος.-\nΠαρ, 13/05/2011 - 14:38\nβασικα επιδη ειμαι λιγο\nβασικα επιδη ειμαι λιγο ασχετος απο οσα εγραψες το μονο που καταλαβα ειναι πως μιλας για δυναμο στα μπροστινα κεντρα\nτο λοιπον, με ενδιαφερει μονο εμπρος φως μια κ για πισω εχω λεντακι που κανει την δουλεια του για να με βλεπουν. Μπροστα εχω λεντακια τα οποια ειναι απλα για να σε βλεπουν. Προς το παρον δεν κινουμε βραδυ ουτε αστικα ουτε εξω γιατι το φοβαμαι αφ ενος, αφ ετερου με την κουρσα πρπει να βλεπω καλα τον δρομο μπροστα μου, να αποφευγω λακουβες σαμαρια κλπ.Ο λογος που δεν μιλησα για μπαταριες ειναι γιατι αφ ενος εχουν απο οσο ξερω αυτονομια εως 1 ωρα περιπου , αφ ετερου γιατι θεωρω οτι θα ειναι βαρια , και τριτον διοτι πολλες φορες πρεπει να τσεκαρεις καθε φορα τις μπαταριες, ασε που αν αφερεσεις τα φωτα κ τα ξεχασεις με τις μπαταριες μεσα, χαλανε οι μπαταριες και εχεις τα γνωστα προβληματα μετα\nΠαρ, 13/05/2011 - 15:25\nΣκόρπιες απαντήσεις / ερωτήσεις....\n@ I.alli.elatha : σορυ, δεν κατάλαβα. Μπροστινός τροχός + κέντρο/δυναμό + φως σου κόστισαν 60 ευρώ???????\n@ DEPONABRALON : μάλλον δεν το έχεις ψάξει αρκετά το θέμα. Καλό μπροστινό φως, με μπαταρίες (φυσικά me ledακια για μειωμένη κατανάλωση και μακροζωία....), ελαφρύ, για κούρσα, με κανα 60αρι βρίσκεις άνετα.\nΕπαναφορτιζόμενες μπαταρίες κρατούν κανα 3ωρο με ΟΡΘΟΛΟΓΙΚΗ ΧΡΗΣΗ (πχ όταν είσαι σε φωτισμένο μέρος, ρίξε τη στάθμη στο low, στα σκοτάδια βάλε High, σε κίνηση με ΙΧ βάλε το flash).\nΜιλάω για φως που ΒΛΕΠΕΙΣ ΚΑΛΑ, όχι μόνο να σε βλέπουν.\nΦυσικά υπάρχει και η άκρως οικονομική λύση (ΟΚ είναι λίγο γκουμούτσα, αλλά κάνει δουλειά... ψάξε dealextreme μεριά.... )\nΠαρ, 13/05/2011 - 20:29\nσορυ, δεν κατάλαβα. Μπροστινός τροχός + κέντρο/δυναμό + φως σου κόστισαν 60 ευρώ???????\nΣόρυ, λάθος, 80Ε. Δυναμόκεντρο (60, από εδώ, μέσω νετ άντε να γλιτώσεις μια 15άρα), ζαντούλα, ακτίνες. Φως είχα δε χρειάστηκα, έβαλα ένα παλιό που ήταν με μπαταρίες γιατί είχε καλή δέσμη, χωρίς μπαταρίες εννοείται. Και καλωδιάκι είχα.\nΣάβ, 14/05/2011 - 19:14\nφιλε μπορεις να μου προτεινεις κατι συγκεκριμενο? Για να μην φανει διαφημηση στειλε μου pm\nΣάβ, 14/05/2011 - 20:15\nΟι κορυφαίες εταιρείες για δυναμό και φως είναι\n(supernova νομίζω έφερνε η action3.gr)\nΓια φως με μπαταρίες, επαναφορτιζόμενες κ.λ.π.\nΚυρ, 15/05/2011 - 20:51\ntha sou elega n min baleis\ntha sou elega n min baleis dinamo ean exeis mountain bike alios pigene sta jumbo kai pare ena me 5-6euro


Εσείς θα Καθορίσετε το Fate of Akalon: Tribes - Boardgame Stories\nΕσείς θα Καθορίσετε το Fate of Akalon: Tribes\nCategory: Θεματικά Age: 13+ 15 - 45 Min 2 - 4 Players 2016\nDesigners: Robert Nicaise Publishers: Foursight Games\nΗ Μεγάλη Καταιγίδα με τους καταστροφικούς ανέμους έχει μετατρέψει το Akalon σε έναν άγονο χερσότοπο. Τώρα οι φυλές του, σε μια προσπάθεια να επιβιώσουν, βρίσκονται σε μια μάχη η οποία θα καθορίσει τη μοίρα του Akalon.\nΣτο Fate of Akalon: Tribes, οι παίκτες ελέγχουν μια από τις φυλές του Akalon (Elves, Dwarves, Orcs και Undead), παίζοντας κάρτες από deck τα οποία αντιπροσωπεύουν τις ιδιότητες και τις δυνάμεις κάθε φυλής. Οι παίκτες παίζουν κάρτες σε ένα κοινό πεδίο μάχης και μετράνε το συνολικό combat value των καρτών που έγιναν resolve. Οι κάρτες των χαμένων πάνε στο cemetery, ενώ των κερδισμένων στο discard pile. Αν κάποιος έχει πολλές κάρτες στο cemetery, τότε χάνει το παιχνίδι. Η μοίρα του Akalon θα εξαρτηθεί από το πόσο καλά θα παίξετε..\nΤο Fate of Akalon: Tribes είναι ένα γρήγορο παιχνίδι μάχης για 2-4 παίκτες, με έξυπνους κι απλούς card combo μηχανισμούς.\nCard Game , Fantasy , Fate of Akalon: Tribes , Foursight Games , Hand Management , Robert Nicaise\nCategory: Age: 13+ 15 - 45 Min 2 - 4 Players 2016


Αρχεία Ιππικού Kildare - IntoKildare\nΜια επίσκεψη στο Thoroughbred County δεν θα ήταν ολοκληρωμένη χωρίς να ζήσετε την ημέρα του αγώνα σε ένα από τα παγκοσμίου φήμης ιπποδρόμια μας ή να δείτε τα άλογα από κοντά στο Irish National Stud.\nΛένε ότι εκεί που παραμένουν οι θρύλοι, ακολουθεί η ιστορία. Ο θρύλος λέει ότι ο Fionn mac Cumhaill και οι πολεμιστές του έτρεχαν τα άλογά τους στις αρχαίες πεδιάδες του Curragh. Η ιστορία μας λέει ότι τα άρματα των βασιλιάδων και των οπλαρχηγών του 3ου αιώνα έτρεχαν εδώ. Αυτό το ιστορικό τοπίο της Αρχαίας Ανατολής της Ιρλανδίας εξακολουθεί να είναι η χτυπητή καρδιά της ιππικής πρωτεύουσας της Ιρλανδίας.\nΑφιερώστε λίγο χρόνο στους αγώνες - με πολυάριθμες ιπποδρομίες διάσπαρτες σε όλη την κομητεία Kildare, η συγκίνηση μιας ημέρας αγώνα είναι μια εμπειρία. Γιατί να μην εξερευνήσετε την ύπαιθρο με άλογο, πεζοπορία κατά μήκος μονοπατιών της επαρχίας, σε παλιά κτήματα και αρχαία δάση. Και φυσικά, κανένα ταξίδι στο Kildare δεν ολοκληρώνεται χωρίς μια επίσκεψη στο Irish National Stud όπου θα ανακαλύψετε ιστορίες για μεγάλους επιβήτορες του παρελθόντος.\nΤο Berney Bros βασίζεται στη δεξιοτεχνία, την ποιότητα και την καινοτομία με όλα όσα χρειάζεστε για το άλογο και τον αναβάτη.\nΗ εθνική ακαδημία κατάρτισης για την ιρλανδική βιομηχανία ιπποδρομιών προσφέρει μαθήματα για τζόκεϊ, σταθερό προσωπικό, εκπαιδευτές ιπποδρόμων, κτηνοτρόφους και άλλους που εμπλέκονται στον καθαρόαιμο τομέα.


Γιώτα Μάρκου - Deyteros.com\n04/12/2016 24/07/2020 Deyteros\t77 views\nΗ Γιώτα Μάρκου γεννήθηκε στα Σπάτα όπου έζησε τις περισσότερες μέρες του βίου της, κυρίως χειμώνες, τα καλοκαίρια τα περνούσε στην Λούτσα.\nΑγάπησε τις δύο πόλεις για διαφορετικούς λόγους την καθεμιά. Την πρώτη γιατί εκεί είναι οι ρίζες της και την δεύτερη για την αίσθηση ελευθερίας που της δίνει.\nΤώρα ζει μόνιμα στην Αρτέμιδα Αττικής.\nΔίδαξε αγγλικά και γαλλικά αρκετά χρόνια.\nΤης αρέσει να παρατηρεί τους ανθρώπους και να τους βάζει μέσα σε διάφορες ιστορίες που γράφει.\nΈχει δημοσιεύσει σε περιοδικά και εφημερίδες του τοπικού καθώς και του αθηναϊκού Τύπου.\nΧορός σαλτιμπάγκων – Γιώτα Μάρκου\nΈτσι όπως έπεφτε η βροχή και πάνω στις στάλες αντανακλούσαν τα φώτα των διαφημίσεων και των διερχoμένων αυτοκινήτων, έμοιαζε σαν κλωστή που ένωνε τον ουρανό με την γη. Κάτω από ένα υπόστεγο είχε μαζευτεί μια παρέα σαλτιμπάγκων, περιμένοντας να σταματήσει για να ξεκινήσουν για εκείνη την εκδήλωση που τους είχαν καλέσει. “Χορός σαλτιμπάγκων” έγραφε η αφίσα και κάποιοι ανυπομονούσαν να τον δουν. Θα κατάπιναν φλόγες χορεύοντας, θα εμφάνιζαν ζώα που είχαν προηγουμένως εξαφανίσει, θα ένωναν κομμάτια ύφασμα σε ένα, και στο τέλος θα πετούσαν πολλά περιστέρια στον ουρανό! Τότε, εκείνη η μεγάλη χορεύτρια που τώρα έχει περάσει στην λησμονιά, θα έτρεχε, θα έβγαζε ένα μαχαίρι μέσα από την τσάντα της και με μια γρήγορη κίνηση θα το κάρφωνε στο στήθος της!\nΔιηγήματα, Οσελότος, 2016, 58 σελ.\nΚλεπταποδόχος δειλινού – Γιώτα Μάρκου\nΜάζεψε τα χρώματά του ο ήλιος και ζωγράφισε όλον τον ουρανό απ’ άκρη σ’ άκρη!\nΣτέγνωσε την βροχή που όλη νύχτα έπεφτε και χάρισε στον αμπελουργό ένα χαμόγελο…\nΠοίηση, Οσελότος, 2017, 60 σελ.\nΣτης ρίμας το φτερό, στου λόγου την ανέμη – Γιώτα Μάρκου\nάλλη μια λέξη για το τέλος\nπου αναπόφευκτα φθάνει κάποτε,\nμόνο να κρατήσουμε την γλυκιά γεύση\nαπό την διαδρομή, τις εικόνες\nκαι τις μυρωδιές που μας άφησαν!\nκαι άλλοτε σκληρές όπως συμβαίνει\nκαι με την ζωή μας!\nΆμποτε, να γίνει η ψυχή μας\nπιο ανάλαφρη, πιο συμπονετική\nγια τις αδικίες του κόσμου!\nΠοίηση, Οσελότος, 2019, 84 σελ.\nΧρόνος ελάσσων – Γιώτα Μάρκου\nΜεγάλα και μικρά αφηγήματα, σε πρώτο και τρίτο πρόσωπο\nΓνωστοί και φίλοι απέστρεφαν το βλέμμα από πάνω της όταν τους έβλεπαν οι άλλοι, όμως δεν χόρταιναν να την κοιτάζουν όταν την συναντούσαν μόνη της! Είχε μιαν άγρια, ατίθαση ομορφιά, καθώς η ψυχή της ήταν ανήμερη, κι αυτό καθρεφτιζόταν στο πρόσωπό της. Λεπτή, μαύρα μαλλιά και μάτια, και δυο φιλήδονα χείλη, έτοιμα να σαρκάσουν ή να ρουφήξουν με πάθος το τσιγάρο ή την ζωή.\nΔεν είχε πολλές παρέες, από την γειτονιά την αποφεύγαν όλοι, οι περισσότεροι δεν της έλεγαν ούτε “καλημέρα”, μην τυχόν τους κολλήσει αλητεία και περιθώριο!\nΑπό το αφήγημα “Στα ψιλά”\nΑφηγήσεις, Οσελότος, 2019, 170 σελ.\nΔίνες – Γιώτα Μάρκου\nΠαύλος: Θέλω να σε βλέπω πιο συχνά, μου αρέσει τόσο η παρέα μαζί σου, μα οι υποχρεώσεις μου με κρατούν δυστυχώς μακριά σου. Όταν είμαι εδώ, είναι σαν να μου παίρνεις όλα τα λάθη μου, όλες τις αμαρτίες. Κι εσύ, το κορίτσι των πολλών, με εξαγνίζεις, γιατί είσαι αγνή. Η αγνότητα δεν βρίσκεται στο σώμα του ανθρώπου, μα στην ψυχή του. Γνώρισα γυναίκες που ήταν παρθένες και ήταν πόρνες, και πόρνες που ήταν σαν ανέγγιχτα κοριτσόπουλα. Πόσες φορές κάτι κυρίες, κατά τους άλλους, με κάνουν να αηδιάζω από το πρόστυχο, φτηνό ύφος τους, πασπαλισμένο με ερωτικά υπονοούμενα της δεκάρας!\nΑπό το θεατρικό έργο “Εγκλεισμός”.\nΒούλα: Όποτε τους συναντούσα, ένιωθα το βλέμμα τους να με τρυπά και να φτάνει μέχρι το κόκαλο. Το πόσο μ’ ενοχλούσε αυτό, δεν λέγεται. Στην αρχή, έκανα πως δεν τους έβλεπα, μα σιγά σιγά το συνήθισα, τόσο που αν δεν γινόταν, με πείραζε. “Κοίτα κάτι πράγματα”, σκεφτόμουν, “άρχισα να χαλάω και να τους αρέσω”. Και μ’ έπιανε μια χαιρεκακία, να τους πέταγα στην μούρη όσα κράταγα μέσα μου κρυφά όλα αυτά τα χρόνια…\nΑπό το θεατρικό έργο “Ερήμωση”\nΘεατρικά, Οσελότος, 2020, 62 σελ.\nΚλεπταποδόχος δειλινού (2017), Οσελότος\nΣτης ρίμας το φτερό, στου λόγου την ανέμη (2019), Οσελότος\nΧρόνος ελάσσων (2019), Οσελότος\nΧορός σαλτιμπάγκων (2016), Οσελότος\nΔίνες (2020), Οσελότος


28 tips για να αρχίσεις τη δική σου επιχείρηση - Activeman\n28 tips για να αρχίσεις τη δική σου επιχείρηση\nΜπορεί οι καιροί να είναι δύσκολοι. Μπορεί όλοι να λένε ότι δεν είναι καιρός για επιχειρηματικότητα, ωστόσο πολλές επιχειρήσεις κολοσσοί σήμερα πρωτολειτούργησαν μέσα στο μεγάλο κράχ στις ΗΠΑ το 1929.\nΚαι μη νομίζεις ότι οι εποχές αλλάζουν. Η επιχειρηματικότητα παραμένει η ίδια, απλά αλλάζουν τα μέσα!\nΠως λοιπόν μπορείς να ανοίξεις μια δικιά σου επιχείρηση;\nOι εταιρείες συμβούλων\nΌταν «κολλάς» συνεχόμενα στη τηλεόραση κινδυνεύεις – Μάθε από τι!


Divani Palace Larissa Λάρισα | Huno Ξενοδοχείο\nDivani Palace Larissa Λάρισα - Huno.gr\nΞενοδοχεία > Ελληνική Δημοκρατία > Λάρισα > Nea Filippoupolis > Divani Palace Larissa Λάρισα\nDivani Palace Larissa Λάρισα\n19, Papanastassiou Street 4.3/5 "Άριστο" (27 Κριτικές)\nΣύγκριση τιμών για τη διαμονή σας στο Divani Palace Larissa Λάρισα\nΚατατάσσεται 1st από 8 ξενοδοχεία της Λάρισα Booking.com\nυπερπολυτελείας Διαμονή στην Λάρισα\nκαλώς ήρθατε στο 5 αστέρων Divani Palace Larissa, ένα εκλεπτυσμένο και χαλαρό ακίνητο κοντά στο Nea Filippoupolis στην Λάρισα, Ελληνική Δημοκρατία. Μέση κριτική πελατών ως 'Άριστο' με βαθμολογία 8.6. Το φιλικό προσωπικό είναι διαθέσιμο να σας βοηθήσει κατά τη διάρκεια της παραμονής σας.Από συνολικά 8ξενοδοχεία στην Λάρισα, αυτό το ακίνητο κατατάσσεται επί του παρόντος στην 1st θέση με βάση τη μέση κριτική πελατών και τιμή. Η διαμονή έχει να παρουσιάσει εμπορικό κέντρο, γυμναστήριο και υπηρεσία δωματίου ως εγκαταστάσεις. Υπάρχει επίσης ίντερνετ υψηλών ταχυτήτων. Διατίθεται επίσης χώρο στάθμευσης, εστιατόριο και πισίνα κατά την παραμονή σας στο Divani Palace Larissa.\nΥπάρχουν 74δωμάτια με με υπέροχες προδιαγραφές , και φτηνές τιμές απόEUR76.5 ωςEUR266.\nΌταν βρεθείτε στην Λάρισα, βγείτε έξω και εξερευνήστε τοπικές περιοχές όπως το Nea Filippoupolis και το Averof, και τα δύο είναι σε μικρή απόσταση από αυτό το ξενοδοχείο. Το Kalivia, το Nea Smirni και το Omorfokhorion είναι επίσης υπέροχα μέρη που αξίζουν να πάτε ενόσω βρίσκεστε σε διακοπές.\nτο ακίνητο είναι διαθέσιμο σε 5 συνεργαζόμενες ιστοσελίδες συμπεριλαμβανομένων Easytobook, Booking.com, Hotels.com, Otels.com and Laterooms. Αναζητήστε τιμές για το Divani Palace Larissa από αυτές τις ιστοσελίδες online καταχωρώντας της έρευνά σας σε φόρμα επάνω ή συγκρίνετε όλες τις δυνατότητες διαμονής στην Λάρισα στα αριστερά.\nΕπιλογές τοπικής διαμονής που περιλαμβάνουν το 0αστέρων Almiros Beach Hotelείναι κοντά στο Divani Palace Larissa. Επίσης εντός της περιοχής βρίσκονται το Hotel Metropol και το Hotel Asteras. Για άλλες επιλογές δοκιμάστε το Hotel Elena λίγο πιο πέρα.\nΔωρεάν ανεξάρτητος οδηγός για τις φτηνότερες τιμές στο Divani Palace Larissa Λάρισα.


Σύλληψη 10 υποψήφιων τζιχαντιστών στον Καναδά | SDNA\n20 Μαΐου 2015, 09:04\nΗ ομοσπονδιακή αστυνομία προχώρησε σε "σειρά συλλήψεων κατά τη διάρκεια του Σαββατοκύριακου" και συνέλαβε δέκα νέους από το Μόντρεαλ "ύποπτους για πρόθεση αναχώρησης από τη χώρα με σκοπό την ένταξή τους στις τάξεις τζιχαντιστικών οργανώσεων".\nΌλες οι συλλήψεις "έγιναν στο αεροδρόμιο Πιέρ-'Ελιοτ Τριντό" στο Μόντρεαλ, ανακοίνωσε η καναδική αστυνομία.\nΣτο πλαίσιο της έρευνας, "οι οικογένειες και πρόσωπα του στενού περιβάλλοντος των νέων" ανακρίθηκαν από την αστυνομία.\nΟ υπουργός Δημόσιας Ασφάλειας Στίβεν Μπλάνεϊ συνεχάρη τις δυνάμεις της τάξης για την "επαγρύπνηση" που επιδεικνύουν προκειμένου "να προστατεύουν τους δρόμους μας και τις κοινότητές μας από τη συνεχιζόμενη τρομοκρατική απειλή", όπως δήλωσε.\nΟι συλλήψεις αυτές πραγματοποιούνται μερικούς μήνες μετά την αναχώρηση πέντε αγοριών και δύο κοριτσιών από την περιοχή του Μόντρεαλ --οι περισσότεροι μεταξύ αυτών φοιτούσαν στο ίδιο σχολείο-- για την Τουρκία. Από εκεί, σύμφωνα με τις οικογένειές τους, πέρασαν στη Συρία για να ενταχθούν στην οργάνωση Ισλαμικό Κράτος.\nΤον Απρίλιο, η αστυνομία συνέλαβε δύο 18χρονους, ένα αγόρι και ένα κορίτσι, για "παράβαση σε σχέση με την τρομοκρατία", χωρίς να δώσει περισσότερες λεπτομέρειες.


Η αποτυχία της Euroleague – Panathinaikos Kosmos\nΜπάσκετ στο υψηλότερο επίπεδο δεν θα ξαναδούμε για την φετινή αγωνιστική χρονιά και ο Γιάννης Κουβόπουλος γράφει για όλους εκείνους που αποδείχθηκαν και πάλι κατώτεροι των περιστάσεων.\nΗ αλήθεια είναι πως όλο το προηγούμενο διάστημα περιμέναμε με μεγάλη αγωνία την χθεσινή ημέρα. Να γίνουμε… σοφότεροι, τόσο μετά την σύσκεψη της Ευρωλίγκας με τις ομάδες, όσο και μετά το πέρας της συνέντευξης Τύπου που είχε προαναγγείλει με ιδιαίτερο στόμφο προ ημερών ο Τζόρντι Μπερτομέου. Τελικά εμείς σοφότεροι δεν γίναμε και για να είμαστε ειλικρινείς μεταξύ μας ο εκτελεστικός διευθυντής της διοργανώτριας αρχής το μόνο που πέτυχε ήταν να κάνει μια… τρύπα στο νερό. Τρυπάρα με το συμπάθειο.\nΣοφότεροι, λοιπόν, δεν γίναμε. Και δεν γίναμε γιατί ότι ειπώθηκε ήταν λίγο έως πολύ αναμενόμενο. Κανένα νορμάλ μυαλό δεν θα περίμενα να ξαναρχίσει το πρωτάθλημα. Από την μία το ξεκάθαρο “ΟΧΙ” των παικτών της διοργάνωσης (οι οποίοι δεν θέλησαν να ρισκάρουν το παραμικρό όσο αναφορά την υγεία τους -και καλά έκαναν- έχοντας παράλληλα εξασφαλίσει πολλά περισσότερα απ όσα έδωσαν) και από την άλλη η… ανυπαρξία των διοικούντων. Ο Τζόρντι Μπερτομέου το μόνο που κατέστησε σαφές στην συνέντευξη Τύπου που παραχώρησε ήταν το ότι δεν υπάρχει το παραμικρό πλάνο για την επόμενη ημέρα. Και φυσικά για να μην γελιόμαστε δεν υπήρξε και το παραμικρό πλάνο για την συνέχιση της σεζόν. Ταπεινής μας άποψη είναι πως ο κόμπος έφτασε στο… χτένι (χρονικά) για προσωπικούς λόγους του Τζόρντι Μπερτομέου. Και όχι γιατί #mexritelous κάποιοι προσπαθούσαν να βρουν λύσεις.\nΠαρένθεση. Επειδή είπαμε #mexritelous. Είναι πραγματικά αστεία η επιμονή όλων εκείνων στον Ολυμπιακό να ασχολούνται με τον Παναθηναϊκό και το τι κάνει ο Γιαννακόπουλος. Παίκτες πάνε στο ΟΑΚΑ, παίκτες φεύγουν από το ΟΑΚΑ, τα οικονομικά δεδομένα της ομάδας αναλύονται και όλοι ασχολούνται με το “Τριφύλλι”. Την ίδια ώρα στον Ολυμπιακό δεν συμβαίνει απολύτως τίποτα. Παρά μόνο το ότι έχουν ήδη “κλείσει” Σλούκας, Καλάθης, Ντιλέινι, Γκιλ και πάει λέγοντας… Και μιλάμε για την ομάδα η οποία είχε “φάει” Ban, μείωση στα οικονομικά της για μεταγραφές, παίκτες να φεύγουν τρέχοντας μεσούσης της περιόδου και παράλληλα να μιλάμε για την ομάδα που έχει γράψει ιστορία. Η πρώτη ομάδα της Ευρωλίγκας που συμμετείχε στην διοργάνωση και στο εγχώριο πρωτάθλημά της αγωνίζεται στην Α2. Κλείνει η παρένθεση.\nΕίπε αυτά που οι άλλοι φοβόντουσαν να πουν\nΤην ίδια ώρα έγινε μεγάλη κουβέντα για την στάση του Παναθηναϊκού και του Δημήτρη Γιαννακόπουλου προσωπικά κατά την διάρκεια της σύσκεψης. Και δικαίως. Για μία ακόμα φορά οι “πράσινοι” δια μέσω του ισχυρού ανδρός τους έκαναν αυτό που έπρεπε να κάνουν όλες οι ομάδες. Βγήκαν μπροστά, μίλησαν έξω από τα δόντια, χωρίς να έχουν να φοβηθούν τίποτα. Η Ευρωλίγκα αποφάσισε το τέλος έχοντας εξασφαλίσει τα πάντα για τους παίκτες και τους χορηγούς… Αλλά ξέχασε τις ομάδες. Και μην μπερδεύεστε. Ευρωλίγκα δεν είναι ο Μπερτομέου. Ευρωλίγκα είναι οι ίδιες οι ομάδες. Η Ευρωλίγκα θα συνεχιστεί χωρίς τον Μπερτομέου. Δεν θα συνεχιστεί όμως χωρίς τον Παναθηναϊκό, την Ρεάλ, την Μπαρτσελόνα. Ο Γιαννακόπουλος μίλησε για την ομάδα του και για τα δικαιώματα όλων των υπόλοιπων ομάδων, οι οποίες για κάποιο λόγο προτίμησαν να σιωπήσουν. Το έχουμε ξαναδεί το έργο. Χιλιοπαιγμένο. Όταν ο Παναθηναϊκός αδικείται πάντα θα μιλάει, πάντα θα αντιτίθεται και ο Γιαννακόπουλος πάντα θα βγαίνει μπροστά. Τελεία και παύλα. Νόμος. Αρέσει δεν αρέσει. Που… δεν αρέσει.\nΗ Ευρωλίγκα απέτυχε. Παταγωδώς. Απέτυχε να προστατέψει το ίδιο της το προϊόν και απέτυχε να εξασφαλίσει τα… αυτονόητα για την επόμενη χρονιά. Δεν είναι υπερβολή να πούμε πως ο Τζόρντι Μπερτομέου μετά τις τελευταίες εξελίξεις είναι στο καναβάτσο. Γιατί στην σύσκεψη κάποιοι μπορεί να μην μίλησαν, αλλά αυτό δεν σημαίνει πως δεν “βλέπουν”, δεν σκέφτονται, δεν αναλύουν και δεν… διαβλέπουν το μέλλον. Και κάτι τελευταίο… Μην το πάρετε σαν απειλή αυτό που είπε ο Δημήτρης Γιαννακόπουλος περί αποχώρησης του Παναθηναϊκού από την διοργάνωση, αν δεν τηρηθούν οι συμφωνίες και δεν δεν υπάρχει αλληλοσεβασμός. Δεν είναι απειλή. Είναι πραγματικότητα.\nΥΓ: Στις 3/6 ναι… Τότε θα γίνουμε σοφότεροι!


aspropotamosnews.blogspot.com: NASA: ΤΟ ΔΕΚΕΜΒΡΙΟ Η ΓΗ ΘΑ ΒΙΩΣΕΙ 6 ΗΜΕΡΕΣ ΣΧΕΔΟΝ ΑΠΟΛΥΤΟ ΣΚΟΤΑΔΙ!!\nNASA: ΤΟ ΔΕΚΕΜΒΡΙΟ Η ΓΗ ΘΑ ΒΙΩΣΕΙ 6 ΗΜΕΡΕΣ ΣΧΕΔΟΝ ΑΠΟΛΥΤΟ ΣΚΟΤΑΔΙ!!\nΤον γύρο του διαδικτύου παγκοσμίως κάνει η παρακάτω είδηση. Φυσικά, η NASA\nδεν επιβεβαιώνει την είδηση! Επιστημονική φαντασία και στο διαδίκτυο ... Τι πιο φυσικό;\nΚατηγορία θέματος : Για γέλια, Οικολογία


BlackRock: Κάντε «πράσινες» επενδύσεις, αν θέλετε τα λεφτά μας | Protagon.gr\nΟ Λόρενς Φινκ στη Νέα Υόρκη το 2017, σε ομιλία του στο Reuters Global Investment Outlook Summit | REUTERS/Lucas Jackson\nBlackRock: Κάντε «πράσινες» επενδύσεις, αν θέλετε τα λεφτά μας\nΣτην ετήσια επιστολή του προς τις μεγάλες επιχειρήσεις του πλανήτη για το 2020, ο Λάρι Φινκ, αφεντικό της ισχυρότερης επενδυτικής εταιρείας στον κόσμο, τις ενθαρρύνει να αλλάξουν την στρατηγική τους με γνώμονα την περιβαλλοντική βιωσιμότητα\nProtagon Team 16 Ιανουαρίου 2020, 15:30\nΟ Λόρενς Φινκ στη Νέα Υόρκη το 2017, σε ομιλία του στο Reuters Global Investment Outlook Summit\nΣε επενδύσεις που έχουν στόχο την περιβαλλοντική βιωσιμότητα στρέφεται η BlackRock, η μεγαλύτερη εταιρεία διαχείρισης κεφαλαίων στον κόσμο, όπως ανακοίνωσε ο ιδρυτής της και διευθύνων σύμβουλος, Λάρι Φινκ.\nΚαθώς η BlackRock διαχειρίζεται το αστρονομικό ποσόν των επτά τρισ. δολαρίων, αυτή η κίνηση θα αλλάξει ριζικά την πολιτική των επενδύσεων και μπορεί να αλλάξει γενικότερα τον τρόπο με τον οποίο λειτουργούν και αποφασίζουν οι μεγάλες επιχειρήσεις, ενώ αναμένεται να την ακολουθήσουν και άλλες μεγάλες επενδυτικές εταιρείες, εκτιμούν οι New York Times.\nΣτην ετήσια επιστολή του στους CEO των μεγαλύτερων εταιρειών του πλανήτη για το 2020, ο Φινκ αποκάλυψε ότι η BlackRock θα αρχίσει να αποσύρεται από ορισμένες επενδύσεις, οι οποίες «παρουσιάζουν υψηλό ρίσκο βιωσιμότητας», όπως είναι η παραγωγή άνθρακα. Σκοπός του είναι να ενθαρρύνει κάθε εταιρεία, όχι μόνο στον χώρο της ενέργειας, να αλλάξει το αποτύπωμα άνθρακα που της αναλογεί.\n«Ο βαθμός επίγνωσης αλλάζει και πιστεύω ότι βρισκόμαστε στο ξεκίνημα ενός δραστικού ανασχηματισμού των παγκόσμιων επενδύσεων. Τα στοιχεία για το κλιματικό ρίσκο αναγκάζουν τους επενδυτές να αλλάξουν τις βασικές τους υποθέσεις για την παγκόσμια οικονομία», γράφει στην επιστολή του.\nΚαι συνεχίζει, ανακοινώνοντας πως η BlackRock θα παρουσιάσει νέα επενδυτικά προγράμματα που δεν στηρίζουν μετοχές στον χώρο των ορυκτών καυσίμων, δεν θα συνεργάζεται με διευθυντικές ομάδες που δεν παρουσιάζουν πρόοδο σε θέματα βιωσιμότητας και θα πιέζει τις εταιρείες να παίρνουν μέτρα που θα κινούνται προς τον στόχο της Συμφωνίας του Παρισιού για το κλίμα, ο οποίος είναι να συγκρατηθεί η αύξηση της παγκόσμιας θερμοκρασίας σε λιγότερο από δύο βαθμούς Κελσίου.\nΗ παγκόσμια επιρροή του Φινκ είναι τέτοια, που έχει τη δύναμη να αλλάξει τον τρόπο που συζητούν και αποφασίζουν τα ΔΣ μεγάλων εταιρειών σε όλο τον πλανήτη.\nΟπως λέει ο ίδιος, η κλιματική κρίση είναι η μεγαλύτερη που αντιμετωπίζει στην 40χρονη καριέρα του στον τομέα των επενδύσεων. «Ακόμα και ένα μόνο μέρος των επιστημονικών προβλέψεων να είναι σωστό, έχουμε να κάνουμε με μία πολύ μεγαλύτερη δομική και μακροπρόθεσμη κρίση», ανέφερε στην επιστολή του.\n«Και δεν έχει να κάνει με την πολιτική», η απόφασή του, διευκρίνισε ο Δημοκρατικών αποχρώσεων διευθύνων σύμβουλος.\nΤο λογότυπο της εταιρείας στα γραφεία της Νέας Υόρκης\nΗ μεταστροφή είναι θεαματική για μία εταιρεία που βρισκόταν συχνά στο εδώλιο του κατηγορούμενου για την απουσία «ενσυναίσθησης» προς το περιβάλλον.\nΜέχρι πρόσφατα, η BlackRock είχε κατηγορηθεί ευρέως για το αντίθετο, δηλαδή ότι δεν έδινε σημασία στο περιβάλλον και το περιβαλλοντικό αποτύπωμα των επενδύσεών της.\nΤον περασμένο χρόνο, ακτιβιστές για το κλίμα είχαν κάνει συγκεντρώσεις διαμαρτυρίας έξω από τα γραφεία της σε πολλές χώρες και μέλη του Κογκρέσου είχαν αποστείλει επιστολές στον Φινκ προτρέποντάς τον να αλλάξει την επενδυτική πολιτική του υπέρ του περιβάλλοντος.\nΤο καλό είναι ότι αναμένεται να παρασύρει και τις άλλες μεγάλες επενδυτικές εταιρείες των ΗΠΑ (Vanguard, T. Rowe Price and JPMorgan Chase) στον ίδιο δρόμο. Καμιά τους δεν φημίζεται για τις περιβαλλοντικές της ευαισθησίες.\nΕίναι χαρακτηριστικό ότι τον περασμένο μήνα, 631 επενδυτές από όλο τον κόσμο, που διαχειρίζονται συνολικά 37 τρισ. δολάρια, υπέγραψαν επιστολή με την οποία καλούσαν όλες τις κυβερνήσεις να λάβουν μέτρα κατά της κλιματικής αλλαγής, αλλά οι μεγαλύτερες αμερικανικές εταιρείες «έλαμπαν δια της απουσίας τους».\nΠρακτικά, η απόφαση της BlackRock σημαίνει ότι οι CEO πλέον θα μπορούν να ρίξουν βάρος στη βιωσιμότητα ακόμα και αν μειωθούν βραχυπρόθεσμα τα κέρδη των εταιρειών τους. Παράλληλα, αναμένεται να προσφέρει κάλυψη στις τράπεζες και άλλα χρηματοπιστωτικά ιδρύματα, που χρηματοδοτούν επιχειρήσεις οι οποίες συμβάλλουν στην εκπομπή θερμοκηπικών αερίων, να αλλάξουν την πολιτική τους.\nΟι New York Times εκτιμούν ότι αν ο Φινκ είχε κάνει αυτή την ανακοίνωση δέκα χρόνια νωρίτερα, δεν θα είχε ωφεληθεί μόνο το περιβάλλον, αλλά και οι πελάτες του.\nΜιλώντας στην εφημερίδα, ο ίδιος είπε ότι η απόφασή του βασίστηκε σε συζητήσεις με ανώτατα επιχειρηματικά στελέχη και επιστήμονες και τη μελέτη σχετικών ερευνών. Ερευνα της ίδιας της BlackRock κατέδειξε ότι τα ασφάλιστρα για πυρκαγιές και πλημμύρες έχουν αυξηθεί παγκοσμίως.\n«Οπου και να πάω, βομβαρδίζομαι από ερωτήσεις για το κλίμα από τους επενδυτές, πολύ περισσότερες από οποιοδήποτε άλλο θέμα θεωρούσαμε σημαντικό έως σήμερα. Η κλιματική αλλαγή είναι σχεδόν πάντα το κυριότερο ζήτημα που απασχολεί τους πελάτες μας», έγραψε στην επιστολή του.\nΟ Λάρι Φινκ τόνισε ότι αναμένει μία μεγάλη στροφή στην επενδυτική κατανομή του κεφαλαίου, «πολύ πιο σύντομα από ό,τι φαντάζεστε».\n«Αυτή η δυναμική θα επιταχυνθεί, καθώς η επόμενη γενιά πάρει τα ηνία των κυβερνήσεων και των επιχειρήσεων. Καθώς τα τρισ. δολάρια περνούν στα χέρια των millenials τις επόμενες δεκαετίες, όσο αυτοί γίνονται διευθυντές, πρόεδροι, CEO, αρχηγοί κρατών και νομοθέτες, θα ανασχεδιάσουν και άλλο την προσέγγιση του κόσμου στη βιωσιμότητα», έγραψε χαρακτηριστικά.\nΚαι ενώ η BlackRock «πρασινίζει», η κυβέρνηση Τραμπ οδεύει στην εντελώς αντίθετη κατεύθυνση, αλλάζοντας και αποδυναμώνοντας νόμους που βάζουν την υγεία του πλανήτη πάνω από τα κέρδη.\nΜε κινήσεις σαν και αυτές, ο ιδιωτικός τομέας προσπαθεί να μειώσει τη ζημιά που κάνει ο Τραμπ στο περιβάλλον.\nΠάντως, ο Φινκ, ξεκαθάρισε ότι δεν θα αποσύρει τελείως τη στήριξη της εταιρείας του σε επιχειρήσεις ορυκτών καυσίμων, καθώς «παρά τη ραγδαία εξέλιξη της τεχνολογίας, η επιστήμη δεν έχει καταφέρει ακόμα να αντικαταστήσει πολλές από τις σημαντικές χρήσεις των υδρογονανθράκων. Πρέπει να λάβουμε υπόψιν μας την οικονομική, επιστημονική, κοινωνική και πολιτική πραγματικότητα της ενεργειακής μετάβασης».\nΗ BlackRock διαχειρίζεται κεφάλαια για λογαριασμό κρατών, πολιτειών, δήμων και κοινοτήτων σε όλο τον κόσμο. Η νέα της στρατηγική αναμένεται να προκαλέσει αντιδράσεις σε περιοχές που επωφελούνται από τα ορυκτά καύσιμα, όπως η Μέση Ανατολή.\nΕνας Πρόεδρος που δεν θα λείψει σε κανέναν\nΟ Στίβεν Κινγκ αποκαλύπτει: Πώς ψηφίζω για τα Οσκαρ


15 τηλεοπτικά soundtracks που άφησαν εποχή - Monopoli.gr\nΕυδοκία Βαζούκη | 27.01.2021\nΠολλές φορές, αγαπημένες και επιτυχημένες σειρές, που παρακολουθήσαμε τις «χρυσές» δεκαετίες των 90s και 00s στην ελληνική τηλεόραση, είναι συνυφασμένες με τα τραγούδια που τις «έντυναν», τα οποία αγαπήθηκαν εξίσου και τα θυμόμαστε μέχρι και σήμερα. Υπέροχα κομμάτια, συγκινητικά, δυνατά, ερμηνευμένα από τους πιο σπουδαίους ερμηνευτές της εγχώριας μουσικής σκηνής, «ξυπνούν» μνήμες μίας ολόκληρης εποχής.\nΦυσικά δεν θα μπορούσαμε να μην αναφέρουμε και μία νέα σειρά, που απολαμβάνουμε σήμερα στην τηλεόραση και αυτή δεν είναι άλλη από τις «Άγριες Μέλισσες», που εκτός από την χαρακτηριστική φωνή της Φωτεινής Βελεσιώτου στους τίτλους αρχής, έχει χαρίσει πολλά ακόμα ωραία και πρωτότυπα κομμάτια και μουσικές στις πιο δυνατές από τις σκηνές του.\n«Μεθυσμένη Πολιτεία» – Μεθυσμένη Πολιτεία (ΕΡΤ)\nΤο μυθιστόρημα του Σωτήρη Πατατζή μεταφέρθηκε στη μικρή οθόνη και συγκεκριμένα στην ΕΡΤ το 1980, σε σκηνοθεσία Άρη Λυχναρά, γνωρίζοντας μεγάλη επιτυχία.\nΗ ιστορία διαδραματίζεται στα χρόνια της δικτατορίας του Μεταξά, όταν ένας θίασος περιπλανώμενων και αποτυχημένων ηθοποιών, καταφθάνει σε μια μικρή επαρχιακή πόλη της Πελοποννήσου για να παίξει Άμλετ. Η Οφήλια της παράστασης μια νέα και προκλητικά όμορφη ηθοποιός, η Ρένα, αναστατώνει με τη παρουσία της, τους κατοίκους. Κάποιοι θέλουν να την κατακτήσουν ερωτικά, κάποιοι άλλοι ονειρεύονται να την παντρευτούν, σε κάποιους άλλους θυμίζει τα φαντάσματα της νιότης τους, ενώ όλες οι γυναίκες της μικρής πόλης την αντιμετωπίζουν σαν ανεπιθύμητη και τη μισούν…\n* Την υπέροχη μπαλάντα των τίτλων αρχής, σε μουσική του Μιχάλη Μικελή και στίχους του Δημήτρη Ιατρόπουλου, ερμήνευσε η Άννα Βίσση.\n«Βαμμένα Κόκκινα Μαλλιά» – Βαμμένα Κόκκινα Μαλλιά (ΑΝΤ1)\nΗ σειρά, βασισμένη στο ομότιτλο μυθιστόρημα του Κώστα Μουρσελά προβλήθηκε το 1992 στον ANT1. Το κόστος για την πραγματοποίηση της σειράς, που άγγιξε, για πρώτη φορά, απαγορευμένα ποσά για την ιδιωτική τηλεόραση, ακολουθεί τη ζωή δύο φίλων, ξεκινώντας από την περίοδο του Β’ Παγκοσμίου Πολέμου. Την ίδια στιγμή μία γυναίκα αποφασιστική και ριψοκίνδυνη, τα παρατάει όλα και περπατάει στα μονοπάτια που επιθυμεί…\n* Το ομώνυμο κομμάτι που «έντυσε» τη σειρά και το οποίο ερμηνεύει ο Γιώργος Νταλάρας, αποτελεί ένα από τα πιο δημοφιλή και χαρακτηριστικά soundtracks της δεκαετίας του ’90.\nΑγάπη (Πόσο πολύ σ’ αγάπησα) – Ο Μεγάλος Θυμός (Mega)\nΗ σειρά «Ο μεγάλος Θυμός» κυκλοφόρησε το 1998, σε σκηνοθεσία Κώστα Κουτσομήτη και γνώρισε μεγάλη επιτυχία στο Mega εκείνη την εποχή.\nΗ υπόθεση έχει να κάνει με μία παράλληλη ιστορία δυο οικογενειών που ζουν αρμονικά στην Αθήνα. Όλα αρχίζουν με το γάμο της κόρης και του γιου, όπου εκεί η μητέρα της νύφης (Καρυοφυλλιά Καραμπέτη) γνωρίζει τον ετεροθαλή αδερφό (Γρηγόρης Βαλτινός) του γαμπρού. Από την πρώτη κιόλας ματιά γεννιέται μεταξύ τους ένα μεγάλο ερωτικό πάθος…\n* Το τραγούδι, σε μουσική του Βασίλη Δημητρίου και στίχους της Κατίνας Παΐζη, ερμήνευσε ο Χρήστος Θηβαίος και ακούγεται μέχρι και σήμερα.\n«Ο Ιούδας φιλούσε υπέροχα» – Ο Ιούδας φιλούσε υπέροχα (Alpha)\nΤο best seller ομότιτλο βιβλίο της Μάιρας Παπαθανασοπούλου, μεταφέρθηκε στη μικρή οθόνη το 1999 και προβλήθηκε από τον τηλεοπτικό σταθμό του Alpha.\nΗ συγκινητική ιστορία της σειράς ακολουθεί τη ζωή της Ελένης που έμεινε έγκυος και παντρεύτηκε σε ηλικία 18 ετών, όταν κάποια στιγμή φτάνει στο σημείο να βλέπει τη ζωή της να φτάνει σε αδιέξοδο και ο γάμος της να μη τη γεμίζει πια…\n* Το τραγούδι που μιλά για την προδοσία και «έντυσε» όμορφα τους τίτλους αρχής της σειράς, ερμήνευσε η Γλυκερία.\n«Τρίτο στεφάνι» – Το Τρίτο Στεφάνι (ANT1)\nΜία τηλεοπτική μεταφορά του μυθιστορήματος του Κώστα Ταχτσή, δια χειρός του Γιάννη Δαλιανίδη, που αγαπήθηκε ιδιαίτερα από το τηλεοπτικό κοινό και κατάφερε να αφήσει εποχή όταν προβλήθηκε το 1995 από τον τηλεοπτικό σταθμό του ANT1.\nΜέσα από μόλις 16 υπέροχα επεισόδια και με τις Λήδα Πρωτοψάλτη και Νένα Μεντή στους εμβληματικούς ρόλους της Εκάβης και της Νίνας αντίστοιχα, ο τηλεθεατής γνώρισε, μέσα από τις προσωπικές ιστορίες των ηρώων, ολόκληρη την σύγχρονη ιστορία της Ελλάδας.\n* Το αγαπημένο τραγούδι των τίτλων αρχής του Σταμάτη Κραουνάκη, ερμηνεύει η Άλκηστις Πρωτοψάλτη.\n«Αναστασία» – Αναστασία (Mega)\nΗ σειρά που θεωρήθηκε πρωτοποριακή για την εποχή της, εξαιτίας των ιδιαίτερα τολμηρών ερωτικών σκηνών της πρωταγωνίστριας Αναστασίας (Μυρτώ Αλικάκη), προβλήθηκε τη σεζόν 1993-1994 στο Mega, σημειώνοντας ρεκόρ στα νούμερα τηλεθέασης.\nΗ σειρά είχε ως θέμα τις παράλληλες σχέσεις που διατηρούσε μία νεαρή κοπέλα με δυο άντρες, πατέρα και γιο, τους οποίους υποδύθηκαν οι Μηνάς Χατζησάββας και Άλκης Κούρκουλος αντίστοιχα.\n* Το ομώνυμο τραγούδι των τίτλων αρχής, το οποίο ερμήνευσε η Ελευθερία Αρβανιτάκη (σε στίχους Λίνας Νικολακοπούλου και μουσική Δημήτρη Παπαδημητρίου), αποτέλεσε το πρώτο ελληνικό τηλεοπτικό soundtrack που έγινε πλατινένιο!\n«Ψίθυροι καρδιάς» – Ψίθυροι Καρδιάς (Mega)\nΗ δραματική σειρά του Μανούσου Μανουσάκη, που προβλήθηκε από το Mega τη σεζόν 1997-1998, αποτελεί τη δημοφιλέστερη σειρά της δεκαετίας του ’90 και με τη μεγαλύτερη ακροαματικότητα στην ιστορία της ιδιωτικής τηλεόρασης, με τα μηχανάκια της AGB να ξεπερνούν πολλές φορές το 70%!\nΗ ιστορία του φλογερού και απαγορευμένου έρωτα της όμορφης τσιγγάνας Ερατούς (Άννα-Μαρία Παπαχαραλάμπους) με τον μπαλαμό Αντώνη (Απόστολος Γκλέτσος), καθήλωσε το τηλεοπτικό κοινό.\n* Το ομώνυμο τραγούδι των τίτλων αρχής, που ερμηνεύει ο Δημήτρης Μπάσης, γνώρισε πολύ γρήγορα επιτυχία, ενώ το CD έγινε «χρυσό» μέσα σε λίγες εβδομάδες κυκλοφορίας!\n9. «Χρώμα δεν αλλάζουνε τα μάτια» – Λόγω Τιμής (Mega)\nΗ ιστορία των επτά αγαπημένων συμμαθητών και φίλων από την Πάτρα που βρέθηκαν στην Αθήνα για σπουδές και δουλειά, αποτελεί μία από τις πιο επιτυχημένες σειρές της Μιρέλλας Παπαοικονόμου και από τις πιο επιδραστικές της ιδιωτικής τηλεόρασης τη χρονιά του 1996 που προβλήθηκε στο Mega. Η σειρά αγαπήθηκε πολύ γι΄αυτό και είδαμε την επιστροφή της είκοσι χρόνια μετά, το 2019, με νέα επεισόδια και την παρέα της Πάτρας να συστήνεται ξανά στο κοινό στην ενήλικη, πλέον, ζωή των ηρώων.\n* Το αγαπημένο και διαχρονικό τραγούδι των τίτλων ερμήνευσε ο Γεράσιμος Ανδρεάτος, σε στίχους Μιχάλη Γκανά και μουσική του Δημήτρη Παπαδόπουλου.\n«Κεραυνός και αστραπή» – Έτσι ξαφνικά (Mega)\nΜία ακόμη επιτυχημένη σειρά του 2004, σε σενάριο της Μιρέλλας Παπαοικονόμου και σκηνοθεσία του Γιώργου Σιούγα, που πλέον θεωρείται κλασική.\nΗ σειρά μας ταξίδεψε στα πανέμορφα Κύθηρα και αφηγείται την ιστορία ενός νέου ζευγαριού, της Άννας και του Αντρέα, που είναι ερωτευμένοι και περιμένουν το πρώτο τους παιδί. Κι ενώ τίποτα δε φαίνεται ικανό να σταθεί εμπόδιο στην ευτυχία τους, όλα αλλάζουν σε μία στιγμή και η κοινή τους ζωή γίνεται θρύψαλα…έτσι ξαφνικά.\n* Το τραγούδι των τίτλων αρχής «Κεραυνός και αστραπή», σε μουσική του Δημήτρη Παπαδημητρίου και στίχους του Δημήτρη Φασουλά ερμηνεύεται από τον Παντελή Θαλασσινό.\nΔΙΑΒΑΣΤΕ ΑΚΟΜΑΧριστόφορος Παπακαλιάτης: Επιστρέφει στην τηλεόραση με νέα σειρά12.09.2018\n«Τράβα σκανδάλη» – Κλείσε τα μάτια (Mega)\nΑπό τις πιο επιτυχημένες σειρές του Χριστόφορου Παπακαλιάτη, το «Κλείσε τα μάτια» προβλήθηκε στο Mega τη σεζόν 2003-2004.\nΗ σειρά αφηγείται το ερωτικό τρίγωνο ανάμεσα στο νεαρό Φίλιππο, τον οποίο υποδύεται ο ίδιος, τη μητέρα και την κόρη, τους ρόλους των οποίων ερμηνεύουν η Πέμη Ζούνη και η Ιωάννα Παππά αντίστοιχα.\n* Η Άλκηστις Πρωτοψάλτη ερμηνεύει το υπέροχο κομμάτι των τίτλων αρχής, σε μουσική της Δήμητρας Γαλάνη και στίχους της Μυρτούς Κοντοβά.\n13. «Να Με Προσέχεις» – Να με προσέχεις (Mega)\nΣε σενάριο του Χριστόφορου Παπακαλιάτη, προβλήθηκε το 2000 στο Mega. Νέοι πρωταγωνιστές, δραματικές εντάσεις, φιλία, έρωτας, συγκρούσεις…Δύο αδέλφια που μεγάλωσαν χωριστά με διαφορετικές οικογένειες, σε διαφορετικές χώρες, έρχεται η ώρα να ζήσουν μαζί, χωρίς τους γονείς τους και να τα βγάλουν πέρα μόνοι τους. Μαθαίνουν τη ζωή από τη δύσκολη πλευρά της βρίσκοντας στήριγμα ο ένας στον άλλον. Ωστόσο η εύθραυστη οικογενειακή ισορροπία θα ανατραπεί, όταν ερωτεύονται την ίδια γυναίκα…\n* Το τραγούδι των τίτλων «Να Με Προσέχεις», σε μουσική και στίχους του Νίκου Πορτοκάλογλου, ερμηνεύει ο ίδιος μαζί με την Ελένη Τσαλιγοπούλου.\n«Δυο Μέρες Μόνο» – Δυο Μέρες Μόνο (Mega)\nΜία ακόμη σειρά δια χειρός του Χριστόφορου Παπακαλιάτη, η οποία προβλήθηκε το πρώτο μισό της σεζόν 2005 – 2006 και το πρώτο μισό της σεζόν 2006 – 2007, στο Mega. Μάλιστα, ένα ενδιαφέρον fact για τη σειρά είναι ότι ο ίδιος ο Χριστόφορος Παπακαλιάτης έχτισε όλη την ιστορία της σειράς ακούγοντας το αγαπημένο τραγούδι με τη ζεστή φωνή της Δήμητρας Γαλάνη.\nΗ ιστορία της σειράς ακολουθεί τη ζωή του Άρης και της Σοφίας, οι οποίοι ήταν κάποτε ζευγάρι. Συναντιούνται ξανά ένα βράδυ τυχαία, δυο μέρες προτού ο Άρης πάει στο στρατό και η Σοφία παντρευτεί. Ο έρωτάς τους φουντώνει ξανά, παρόλο που ο Άρης συζεί με την Έρση και η Σοφία δηλώνει ερωτευμένη με τον μέλλοντα σύζυγό της Χρήστο…\n* Το ομώνυμο, αγαπημένο τραγούδι των τίτλων αρχής της σειράς είχε κυκλοφορήσει πρώτη φορά το 1991 στον δίσκο της συνεργασίας της Δήμητρας Γαλάνη με τον Παρασκευά Καρασούλο, με τίτλο «Φως». Τη μουσική έχει υπογράψει η Δήμητρα Γαλάνη και τους στίχους ο Παρασκευάς Καρασούλος.\n«Είσαι το ταίρι μου» – Είσαι το ταίρι μου (Mega)\nΜία από τις πιο αγαπημένες κωμικές σειρές του Mega, που έχουμε δει εκατοντάδες φόρες σε επαναλήψεις από το 2001, που προβλήθηκε για πρώτη φορά.\nΗ ιστορία της σειράς ξεκινά στη Μελβούρνη της Αυστραλίας. Εκεί, η Στέλλα, μια κοντούλα και γεματούλα μοντελίστ, ερωτεύεται τον Νίκο, ψηλό και ωραίο Έλληνα που βρίσκεται στην Αυστραλία για δουλειές. Ανάμεσα στις πελάτισσες της Στέλλας είναι και η Βίκυ, μανεκέν από την Ελλάδα, που προσπαθεί να κάνει διεθνή καριέρα. Η Στέλλα δεν συμπαθεί τη Βίκυ επειδή έχει όλα όσα της λείπουν. Καθώς όμως περνά ο καιρός και η Στέλλα ζει με την φαντασίωση πώς μια μέρα ο Νίκος θα γίνει δικός της, η ζωή τα φέρνει κάπως αλλιώς και τα πράγματα περιπλέκονται…\n* Το τραγούδι των τίτλων αρχής, σε μουσική του Στέφανου Κορκολή, ερμηνεύει ο Πασχάλης Αρβανιτίδης, ο οποίος έγραψε και τους στίχους.\n«Είσαι εσύ ο άνθρωπός μου» – Το Νησί (Mega)\nΜία από τις καλύτερες και ακριβότερες τηλεοπτικές παραγωγές όλων των εποχών, η οποία προβλήθηκε στο Mega τη σεζόν 2010-2011. Τη διασκευή του σεναρίου από το ομώνυμο βιβλίο της συγγραφέως Βικτόρια Χίσλοπ για τη μεταφορά στην τηλεόραση, ανέλαβε η Μιρέλλα Παπαοικονόμου.\nΗ ιστορία αφηγείται τη ζωή των λεπρών κατοίκων του ελληνικού νησιού Σπιναλόγκα, που βρίσκεται απέναντι από την Κρήτη, περίπου μισό αιώνα πριν.\n* Τη μουσική του συγκινητικά υπέροχου τραγουδιού των τίτλων αρχής, έγραψε ο Μίνως Μάτσας, τους στίχους ο Σπύρος Περιστέρης, ενώ το ερμηνεύει τρυφερά η Ανδριάνα Μπάμπαλη.\n«Μέλισσες» – Άγριες Μέλισσες (ANT1)\nΗ σειρά – υπερπαραγωγή, που ήρθε για να καθηλώσει ξανά τους τηλεθεατές στην μικρή οθόνη από την οποία απουσίαζε μία καλή σειρά μυθοπλασίας τα τελευταία χρόνια, προβάλλεται τώρα για δεύτερη συνεχόμενη χρονιά στον ANT1, κάνοντας εντυπωσιακά νούμερα τηλεθέασης και έχοντας αποκτήσει πλέον έναν σταθερό, φανατικό κοινό.\nΗ σειρά ακολουθεί την ιστορία τριών αδερφών στην Ελλάδα, που από το ‘50 και όταν έμειναν ορφανές, φτάνουμε στο σήμερα που πολλά πράγματα πλέον έχουν αλλάξει στις ζωές τους…\n* Στο τραγούδι των τίτλων αρχής, με τίτλο «Μέλισσες», ακούμε τη φωνή της Φωτεινής Βελεσιώτου, σε μουσική Γιώργου Καζαντζή και στίχους της Ελένης Φωτάκη. Ωστόσο, αξίζει να αναφερθεί πως πολλές σκηνές της σειράς εποχής «ντύνει» μουσικά ο Alex Sid με πρωτότυπα μουσικά θέματα και τραγούδια.\nTAGS: soundtracksαφιέρωμαελληνικές σειρέςμουσικήτηλεόρασητραγούδια


«Σε έναν νέο λογαριασμό...» | in.gr\n21 Δεκεμβρίου 2021, 05:43\nΣτη διαχείριση μιας μεγάλης κρίσης η κοινωνία απαιτεί από τις κυβερνήσεις χειρισμούς αντίστοιχους ενός μεγάλου μάγου. Το μεγαλύτερο λάθος που μπορεί να κάνει μια κυβέρνηση είναι ακριβώς αυτό. Να πιστέψει ότι διαθέτει «μαγικά» χαρίσματα. Οτι διαθέτει το αλάθητο. Σε γενικές γραμμές, η οικονομική διαχείριση της πανδημίας στην Ελλάδα είχε ως βασικό σκεπτικό την άμεση κάλυψη των πληγών. Εκλεινε η αγορά, καλυπτόταν πλήρως – και σε πολλές περιπτώσεις με το παραπάνω – το κόστος των πληττομένων. Ανοιγε η αγορά, της δινόταν άφθονη ρευστότητα (ξανά με επιδοτήσεις και ρυθμίσεις οφειλών) προκειμένου να πατήσει στα πόδια της. Στόχος ήταν να καλυφθεί γρήγορα η ζημιά. Και καλύφθηκε. Ο,τι χάσαμε το πήραμε πίσω με έναν όχι και τόσο «μαγικό» τρόπο, γιατί ξοδεύτηκαν πολλά λεφτά. Η δουλειά έγινε. Είμαστε όμως στην κατάσταση που ήμασταν το 2019; Ξεκάθαρα όχι. Είμαστε πιο πίσω από πολλές απόψεις, παρά το γεγονός ότι υπάρχουν και σχέδιο και χρήματα από την παρούσα κυβέρνηση.\nΤο πρώτο που άλλαξε είναι αυτό που παρατήρησε την προηγούμενη εβδομάδα ο Ευάγγελος Βενιζέλος. Είπε ότι «λόγω των παροχών της πανδημίας χάθηκε η αίσθηση της προσοχής που είχαμε κερδίσει με αίμα τα χρόνια της οικονομικής κρίσης και των μνημονίων και πολλοί έχουν εθισθεί σε μια επιδοματική αντίληψη». Είπε και κάτι ακόμα, «τώρα όλα αυτά πρέπει να μπουν σε έναν νέο λογαριασμό». Αυτός ο νέος λογαριασμός, που λέει ο Βενιζέλος, δεν είναι εύκολος να δημιουργηθεί. Αφενός γιατί η πρωτογενής αιτία, η πανδημία, βρίσκεται ισχυρά παρούσα και αφετέρου γιατί μας έχει βρει ένα ακόμα πρόβλημα, ο πληθωρισμός, με το οποίο φαίνεται ότι θα πάμε για καιρό μαζί. Σίγουρα όλο το 2022.\nΟ δεύτερος ανασχετικός παράγοντας είναι η «αυταπάτη» που δημιούργησαν τα πολλά ευρωπαϊκά λεφτά. Οι πολλές επενδύσεις που τα συνοδεύουν δεν σημαίνει κατά ανάγκη άμεση διάχυση των ωφελημάτων της ανάπτυξης σε κάθε πολίτη. Η κυβέρνηση σωστά τόνισε το πόσο σημαντικά είναι τα χρήματα του Ταμείου Ανάκαμψης και του ΕΣΠΑ. Στην πραγματικότητα, ωστόσο, δεν είναι στο χέρι της όλα αυτά να γίνουν εισόδημα που θα φανεί στον μέσο πολίτη. Επειδή όμως το βλέπει ως πρόβλημα, τη μη διάχυση της ανάπτυξης, τι κάνει; Προσπαθεί να το επιλύσει «διατάσσοντάς το». Αυξάνοντας τον κατώτατο μισθό.\nΟι μισθολογικές ωστόσο αυξήσεις δεν διατάσσονται. Φάνηκε ότι οι επιχειρήσεις δεν μπορούν να υποχρεωθούν σε τίποτα που οι ίδιες δεν αντέχουν από τα στοιχεία Νοεμβρίου της «Εργάνη». Σχεδόν 80.000 θέσεις εργασίας χάθηκαν μόλις έληξε μεγάλο μέρος των μέτρων στήριξης της απασχόλησης. Η αμέσως χειρότερη επίδοση ήταν τον Νοέμβριο του 2011. Ακόμα και τότε – μόλις συνειδητοποιούσε η αγορά το πρώτο μνημόνιο – οι απολύσεις ήταν περισσότερες των προσλήψεων, πολύ λιγότερο, κατά 55.000.\nΞεκάθαρα τα πράγματα είναι πολύ καλύτερα σήμερα, τόσο στην αγορά όσο και στην οικονομία, από ό,τι το 2011. Αλλά δείχνει τη διάθεση κάποιων εταιρειών. Τον «εθισμό τους στο φάρμακο που τις κράτησε στη «ζωή» στην πανδημία. Προφανώς σε αυτές τις εταιρείες τα προβλήματα περίσσευαν πριν από την εμφάνιση του COVID. Τα μέτρα της πανδημίας τις κράτησαν στη ζωή. Λίγες από αυτές όμως θα επιβιώσουν και σίγουρα η αύξηση του κατώτατου μισθού δεν τις βοηθά. Αυτές οι εταιρείες δεν μπορούν να συμβάλουν στη διάχυση της ανάπτυξης στην κοινωνία. Αρα έχουμε δύο ζητήματα. Ενα πιο πολιτικά δύσκολο, την εξαφάνιση της παροχολογίας. Και ένα άλλο οικονομικά πιο σκληρό, το νέο ξεκαθάρισμα της αγοράς…\nΚοινοποίηση: «Σε έναν νέο λογαριασμό…»


Αντωνία Καλλιμούκου: Το μεγάλο beauty λάθος που έκανε - Instyle GR\nΑντωνία Καλλιμούκου: Το μεγάλο beauty λάθος που έκανε\n27/05/2017 @ 06:00:47\nΗ Αντωνία Καλλιμούκου είναι από τις πιο συμπαθητικές και όμορφες παρουσίες της ελληνικής σόουμπιζ. Εκτός από μία διακριτική παρουσία όσον αφορά στη ζωή και την έκθεσή της, η παρουσιάστρια κάνει πάντα safe επιλογές στην εμφάνισή της. Και όταν λέμε safe, εννοούμε πως επιλέγει αυτά που της πηγαίνουν, χωρίς να κάνει περίεργους πειραματισμούς στο στιλ, το μακιγιάζ και τα μαλλιά της. Μέχρι τώρα, που μάλλον αποφάσισε να μας τα «χαλάσει».\nΠριν λίγο καιρό σας ενημερώσαμε πως η Αντωνία έβαλε extensions και απέκτησε πολύ μακριά μαλλιά, που φτάνουν σχεδόν μέχρι τη μέση της. Καλά ως εδώ, αφού τα extra long hair είναι μία από τις πιο hot τάσεις της σεζόν, αλλά όταν ο όγκος των μαλλιών δημιουργεί ΑΥΤΟ τον κότσο, τότε υπάρχει πρόβλημα.\nΈχει κρύψει κάτι μέσα στα μαλλιά της; Έχει «φυτρώσει» δεύτερο κεφάλι; Ότι και να συμβαίνει αυτός ο όγκος που θα ήθελε να λέγεται κότσος είναι big no no. Κορίτσια, καλά τα μακριά μαλλιά, αλλά υπάρχουν και όρια – ή βάλτε λιγότερα extensions ή χτενίστε διαφορετικά τα μαλλιά σας. Sorry, not sorry.\nSea Salt Sprays: Ο πιο εύκολος τρόπος για ανέμελους, σέξι κυματισμούς στα μαλλιά\nMust-have: Το προϊόν που ΟΛΕΣ οι νύφες χρησιμοποιούν συστηματικά πριν το γάμο\nEXTESIONS Αντωνία Καλλιμούκου ΕΞΤΕ κότσος


ΕΚΠΑΙΔΕΥΤΙΚΗ ΜΕΤΑΡΡΥΘΜΙΣΗ – ΟΡΑΜΑ ΠΑΙΔΕΙΑΣ - Προοδευτική Κίνηση Δασκάλων και Νηπιαγωγών\nΑρχική/Εκπαιδευτικά άρθρα/Άρθρα/ΕΚΠΑΙΔΕΥΤΙΚΗ ΜΕΤΑΡΡΥΘΜΙΣΗ – ΟΡΑΜΑ ΠΑΙΔΕΙΑΣ\nΤο όραμα έχει καθοριστεί : Δημοκρατία και ανθρωπιά στα σχολεία μας… Απομένει η υλοποίησή του. Εμείς δεν έχουμε καμιά αμφιβολία ότι θα υλοποιηθεί. Σήμερα όλη η κοινωνία μιλά για εκπαιδευτική μεταρρύθμιση. Χρωστούμε στα παιδιά μας να ξεφύγουμε από τα στεγανά και τα λάθη της δικής μας γενιάς. Θα τους πούμε την αλήθεια και θα τους προσφέρουμε όλα όσα πρέπει, για να αποφύγουν τα δικά μας λάθη και να γίνουν καλύτεροι από μας.\nBy Admin|2009-01-26T14:11:00+02:0026 Ιανουαρίου, 2009|Categories: Άρθρα|0 Σχόλια


Ποια είναι η διαφορά μεταξύ της υποβρύχιας αντλίας πολτού και της κάθετης αντλίας πολτού; - Ειδήσεις - Depump Technology Shijiazhuang Co., Ltd.\nΑς μιλήσουμε για τα γνωστάκάθετη αντλία πολτού. Εδώ αναφερόμαστε στα ZJL και SPβυθισμένη αντλία πολτού. Αυστηρά μιλώντας, η υποβρύχια αντλία πολτού ανήκει επίσης στην κατακόρυφη αντλία πολτού, επειδή ο άξονας της είναι βασικά κάθετος όταν λειτουργεί, αλλά μπορεί να βυθιστεί πλήρως στο νερό όταν λειτουργεί, γι 'αυτό ονομάζεται αντλία υποβρύχιας ιλύος.\n1.Όταν εργάζεστε σε διαφορετικές θέσεις, τοκάθετη αντλία πολτούείναι μερικώς βυθισμένο στο λάκκο και δεν μπορεί να βυθιστεί πλήρως στο επίπεδο του υγρού, και τουποβρύχια αντλία πολτούμπορεί να βυθιστεί πλήρως κάτω από τη στάθμη του υγρού (συμπεριλαμβανομένου του τμήματος του κινητήρα).\n2. Ο κινητήρας τουκάθετη αντλία πολτούμπορεί να χρησιμοποιήσει τον συνηθισμένο κατακόρυφο κινητήρα χωρίς αδιάβροχο, ενώ ο άξονας του κινητήρα και ο άξονας της αντλίας τουυποβρύχια αντλία πολτούείναι ομοαξονικοί, ο κινητήρας πρέπει να είναι αδιάβροχος και σφραγισμένος και ο κινητήρας και η αντλία μπορούν να βυθιστούν ταυτόχρονα σε υγρό.\n3. Κάθετη αντλία πολτούείναι ένα πρώιμο προϊόν, καιυποβρύχια αντλία πολτούείναι ένα πρόσφατα αναπτυγμένο προϊόν σύμφωνα με τη ζήτηση της αγοράς.\n4.Στην πρακτική εφαρμογή, τουποβρύχια αντλία πολτούαναπτύσσεται ραγδαία με τα μοναδικά του πλεονεκτήματα. οκάθετη αντλία πολτούχρειάζεται σταθερή εγκατάσταση όταν χρησιμοποιείται, ενώ η υποβρύχια αντλία πολτού μπορεί να χρησιμοποιηθεί χωρίς άμεση βύθιση, κάτι που είναι βολικό και ευέλικτο.\nΤο μεγαλύτερο πλεονέκτημα τουυποβρύχια αντλία πολτούείναι ότι είναι βολικό και ευέλικτο και εύκολο στη χρήση. Μπορεί να λειτουργήσει εύκολα από έναν εργάτη που ανοίγει την παροχή ρεύματος κάτω από το υγρό εμβάπτισης. Έχει μεγάλη γκάμα εφαρμογών. Σε πολλές περιπτώσεις, ανήκει σε φορητό σταθμό εργασίας. Μπορεί να μεταφερθεί όπου χρειαστεί, γιατί δεν χρειάζονται πάρα πολλές βοηθητικές εγκαταστάσεις.\nΑνεξάρτητα από τον τύπο αντλίας πολτού που χρειάζεστε, η εταιρεία Depump θα σας προσφέρει το καλύτεροαντλία πολτούπροϊόντα\nΠώς να διασφαλίσετε ότι η αντλία πολτού λειτουργεί σε περιβάλλον υψηλής θερμοκρασίας


Έρευνα: Οι μεταλλικοί σωλήνες που βρέθηκαν σε μια αρχαία ταφή το 1897 ίσως ήταν καλαμάκια πόσης - ΑΧΑΪΚΗ ΠΟΛΙΤΕΙΑ\n04/02/2022 23:47 91 views0\nΟκτώ αρχαίοι χρυσοί και ασημένιοι σωλήνες που χρονολογούνται πριν από περίπου 5.500 χρόνια και ανακαλύφθηκαν στο Βόρειο Καύκασο της Ρωσίας το 1897, ίσως είναι τα παλαιότερα σωζόμενα καλαμάκια πόσης στον κόσμο, ισχυρίζεται νέα μελέτη.\nΟι σωλήνες έχουν λεπτά τοιχώματα και στενή διάτρητη άκρη, ενώ το μήκος του καθενός είναι λίγο μεγαλύτερο από ένα μέτρο. Βρέθηκαν στο μεγαλύτερο από τα τρία διαμερίσματα που περιείχαν ανθρώπινα λείψανα, τα οποία ανακαλύφθηκαν κατά την ανασκαφή ενός τύμβου κοντά στο Maykop, το καλοκαίρι του 1897.\nΟι σωλήνες, οι οποίοι σήμερα βρίσκονται στο Μουσείο Ερμιτάζ της Αγίας Πετρούπολης, χρονολογούνται την 4η χιλιετία π.Χ. και είναι κατασκευασμένοι από τμήματα που είναι ενωμένα μεταξύ τους. Τέσσερις από τους σωλήνες είναι διακοσμημένοι με χρυσά ή ασημένια ειδώλια ταύρων.\nΣτο παρελθόν, οι αρχαιολόγοι είχαν συμπεράνει ότι οι άνθρωποι χρησιμοποιούσαν αυτούς τους σωλήνες για να στηρίξουν ένα κουβούκλιο που χρησιμοποιούσαν στην νεκρική πομπή, ή ότι ήταν σκήπτρα. Μια ομάδα εμπειρογνωμόνων στη Ρωσία, ωστόσο, δήλωσε ότι οι σωλήνες ήταν πιθανότατα καλαμάκια για την κατανάλωση μπύρας από κοινόχρηστο δοχείο.\n«Αν είναι σωστές οι εκτιμήσεις μας, τα αντικείμενα αυτά αντιπροσωπεύουν την πρώτη υλική απόδειξη κατανάλωσης αλκοόλ μέσω μακριών σωλήνων – μια κοινή πρακτική κατά τη διάρκεια εορτών, την 3η και τη 2η χιλιετία π.Χ. στην αρχαία Εγγύς Ανατολή», έγραψαν οι ερευνητές.\nΗ επιστημονική ομάδα έγραψε σε άρθρο της στο περιοδικό «Antiquity» ότι τα αντικείμενα είναι καλαμάκια που «σχεδιάστηκαν για την κατανάλωση ενός τύπου ποτού που απαιτούσε φιλτράρισμα κατά την κατανάλωση».\nΗ θεωρία τους, όπως γράφουν, υποστηρίζεται από στοιχεία που περιλαμβάνουν απεικονίσεις σε σφραγίδες από το Ιράν και το Ιράκ που χρονολογούνται την 5η έως την 4η χιλιετία π.Χ., όπου οι άνθρωποι χρησιμοποιούν άχυρα για να πιουν. Επιπλέον, οι σκηνές συμποσίων που απεικόνιζαν ανθρώπους να πίνουν μπύρα μέσω μακρών σωλήνων από ένα κοινό σκεύος, ήταν δημοφιλείς στη μεσοποταμιακή τέχνη, την 3η χιλιετία π.Χ.».\nΣτο παρελθόν οι αρχαιολόγοι είχαν ανακαλύψει ένα στέλεχος καλαμιού τυλιγμένο σε χρυσό φύλλο, καθώς και δύο μεταλλικούς σωλήνες πόσης στον τάφο της βασίλισσας Puabi, στο βασιλικό νεκροταφείο της Ουρ, που χρονολογούνται πριν από περίπου 4.500 χρόνια.\nΗ διάτρητη άκρη των σωλήνων συνάδει χρονικά και με τα αποσπώμενα μεταλλικά φίλτρα από άχυρο που χρησιμοποιούνταν στις άκρες των καλαμιών στο Λεβάντε και τη Μεσοποταμία κατά τη 2η χιλιετία π.Χ. Αυτοί οι σωλήνες πόσης ενδεχομένως χρησιμοποιούνταν σε γιορτές στις οποίες οι άνθρωποι κάθονταν και έπιναν μπύρα από το ένα και μοναδικό μεγάλο πιθάρι που βρέθηκε στον τάφο, έγραψαν οι συγγραφείς.\nΗ ομάδα δήλωσε ότι βρήκε ίχνη αμύλου κριθαριού στην άκρη ενός από τους σωλήνες, αν και το εύρημα δεν αποτελεί πειστική απόδειξη της παρουσίας ενός ποτού όπως η μπύρα.\n«Η θέση των σωλήνων δίπλα στο σώμα υπογραμμίζει τόσο τη σημασία της γιορτής στην ταφική τελετή όσο και την υψηλή κοινωνική θέση κάποιου που διοργανώνει συμπόσιο», δήλωσε ο Βίκτορ Τρφόνοβ, κύριος συγγραφέας της έρευνας στη Ρωσική Ακαδημία Επιστημών.\n«Η μπύρα στο παρελθόν ήταν πιθανότατα με ιζήματα και τα καλαμάκια φίλτρου ήταν ένα απαραίτητο εργαλείο», δήλωσε η καθηγήτρια Ωγκούστα ΜακΜάον στο Πανεπιστήμιο του Κέιμπριτζ, η οποία δεν συμμετείχε στη μελέτη.\n«Αυτά τα καλαμάκια αποκαλύπτουν τη σημασία των κοινών γευμάτων στη δημιουργία κοινωνικών δεσμών, όπως γίνεται σήμερα στα γλέντια και τα πάρτι», πρόσθεσε η καθηγήτρια.


Έπιασε το όριο για το Ευρωπαϊκό ο Τσάκωνας, καλές επιδόσεις στα «Χανιά 2018» - Αθλητισμός - Νέα Κρήτη\nΤώρα διαβάζετε: Έπιασε το όριο για το Ευρωπαϊκό ο Τσάκωνας, καλές επιδόσεις στα «Χανιά 2018»\nΈπιασε το όριο για το Ευρωπαϊκό ο Τσάκωνας, καλές επιδόσεις στα «Χανιά 2018»\nΕξαιρετικές επιδόσεις σημείωσαν οι Έλληνες αθλητές και αθλήτριες του στίβου στα «Χανιά 2018», τα οποία διοργάνωσε ο Ελ. Βενιζέλου με συνδιοργανωτές, το ΣΕΓΑΣ, την ΕΑΣ ΣΕΓΑΣ Κρήτης και την Περιφέρεια Κρήτης-Περιφερειακή Ενότητα Χανίων.\nΣτο πρώτο δυνατό τεστ, οι Έλληνες αθλητές έδειξαν ότι βρίσκονται σε εξαιρετική κατάσταση. Ο Λυκούργος Τσάκωνας κατάφερε με το δεύτερο φετινό αγώνα του στα 200μ. να πιάσει το όριο για το Πανευρωπαϊκό πρωτάθλημα του Βερολίνου. Ο αθλητής του Ελ. Βενιζέλου ήταν πρώτος στα 200μ. με χρόνο 20.62 (-0,3) κι έτσι πέτυχε τον πρώτο στόχο του.\nΑπό εκεί και πέρα, ξεχώρισε το άλμα του Μίλτου Τεντόγλου στο μήκος καθώς προσγειώθηκε στα 8,19 μ. (-0,7) σε έναν από τους καλύτερους και σταθερότερους αγώνες της καριέρας του. Ο άλτης του Γιώργου Πομάσκι ξεκίνησε τον αγώνα του με 7,84 μ. (1,0), συνέχισε με 7,99 μ. (1,1) και 8,01 (0,5) και 7,96 μ., ενώ άφησε την πέμπτη προσπάθεια. Ο Τεντόγλου έγινε ο κορυφαίος αθλητής στην Ευρώπη και έδειξε για μία ακόμα φορά πως είναι σε θέση να διακριθεί στο Ευρωπαϊκό Πρωτάθλημα του Βερολίνου. Δεύτερος με 7,67 μ. (1,1) ήταν ο Μιχάλης Μερτζανίδης και ο τρίτος ο Ντίνο Πίρβαν με 7,66 μέτρα.\nΚαλό αγώνα έκανε η Νικόλ Κυριακοπούλου στο επί κοντώ των γυναικών κατακτώντας την 1η θέση με άλμα στα 4.72μ., ενώ προσπάθησε και στα 4,84μ. χωρίς να τα καταφέρει. Η Ελένη Πόλακ ξεπέρασε τα 4,45 μ. και έπιασε το όριο για το Ευρωπαϊκό Πρωτάθλημα του Βερολίνου.\nΟ Κώστας Δουβαλίδης δε βρήκε τον απαιτούμενο συναγωνισμό για να κυνηγήσει το χρόνο που θα ήθελε, ενώ στα τελευταία μέτρα της κούρσας των 110 μ. εμπ. ένιωσε έναν πόνο στην μέση, μετά το έβδομο εμπόδιο. Ο αθλητής του Μπάμπη Σδρόλο τερμάτισε σε 13.62 κοντά στο 13,60 μ., που είναι το όριο για το Ευρωπαϊκό Πρωτάθλημα του Βερολίνου.\nΕξαιρετική κούρσα έκανε στα 100μ. εμπ. η Ελισάβετ Πεσιρίδου, η οποία παρά το γεγονός ότι ταλαιπωρείται από ενόχληση στον προσαγωγό τερμάτισε σε 13.13 (1,3) και έδειξε πως σύντομα θα είναι σε θέση να κυνηγήσει το 13.10, που θα της δώσει τη συμμετοχή στο Ευρωπαϊκό Πρωτάθλημα του Βερολίνου. Η Πεσιρίδου ήταν νικήτρια, οριακά μπροστά από την Αναμάρια Νέστεριούτς (Ρουμανία), που πέτυχε επίσης 13.13 και την Ιβάνα Λούνκαρεκ (Κροατία), που ακολούθησε με13.36.\nΗ Βούλα Παπαχρήστου μπορεί να μην ολοκλήρωσε τον αγώνα της με την επίδοση που ήθελε, ωστόσο έφυγε από τον αγωνιστικό χώρο του σταδίου "Ελενα Βενιζέλου" με ένα πλατύ χαμόγελα.\nΗ έμπειρη αθλήτρια ήταν νικήτρια στο τριπλούν με 13,93 (1,2 μ.), ωστόσο είχε μεγάλα, αλλά άκυρα άλματα. Η αθλήτρια έκανε σήμερα τον πρώτο της αγώνα με ολόκληρη την φόρα, με συνέπεια να μην έχει βρει απόλυτα το ρυθμό της. Δεύτερη στο σημερινό αγώνα ήταν η Χριστίνα Αλβερτσιάν με 13,20 μ. (1,5) και στην τρίτη η Πέτρα Κόρεν (Σλοβενία) με 13,15 μέτρα.\nΤον εαυτό της ξεπέρασε στα 400 μ. η Ιωάννα - Ελπίδα Καρκαλάτου, που διένυσε την απόσταση σε 54.41 και άφησε στην ιστορία το 54.90, ενώ παράλληλα έδειξε πως είναι σε θέση στη διάρκεια της σεζόν να κυνηγήσει επιδόσεις κάτω από τα 54.00.\nΣτο αντίστοιχο αγώνισμα των ανδρών, ο Τόμπιας Λάνγκε ήταν νικητής με 46.90 και δεύτερος τερμάτισε ο Μιχάλης Παππάς με 47.38. Η τριάδα έκλεισε με τον Γιόνας Φλορς (Γερμανία), που σημείωσε 47.65.\nΣτο επί κοντώ των ανδρών, ο Τόμας Βέκστεν ήταν νικητής με 5,30 μ., ωστόσο αυτός που έκλεψε τις εντυπώσεις ήταν ο Αντώνης Σάντας, που ανέβηκε πάνω από τα 4,80 μ. και έπιασε το όριο για το Ευρωπαϊκό Πρωτάθλημα Κ18 στο Γκιορ. Δεύτερος με 5,00 μ. ήταν ο Βαλεντίνος Νταμοτσίδης και τρίτος με την ίδια επίδοση ο Πέτρος Χατζίου.\nΤην ανοδική του πορεία συνεχίζει με συνέπεια ο Οδυσσέας Μουζενίδης, που ήταν νικητής στη σφαιροβολία με 18,72 μ., επίδοση που αποτελεί πανελλήνιο ρεκόρ εφήβων με τη σφαίρα των ανδρών, το οποίο ήταν 18,66 μ. και ανήκε στον ίδιο από τις 28 Απριλίου στη Θεσσαλονίκη. Δεύτερος με 18,42 μ. ήταν ο Τάσος Λατιφλάρι με 18,42 μ., ενώ ο Κυριάκος Ζώτος δεν κατατάχθηκε, αφού δεν είχε έγκυρη βολή,


Απολύθηκες; Καλό καλοκαίρι! - Queen.gr\nΑπολύθηκες; Καλό καλοκαίρι!\nΑξίζει πραγματικά τον κόπο να πάθεις νευρικό κλονισμό για μία -οποιαδήποτε- δουλειά;\nΌχι, δεν είμαστε στον κόσμο μας. Ναι αναγνωρίζουμε πως ίσως έχετε οικογένεια να θρέψετε και λογαριασμούς να πληρώσετε. Όχι, δεν είμαστε αναίσθητες και ναι, έχουμε κι εμείς το ίδιο άγχος.\nΩστόσο ποιο είναι το νόημα στο να κλαίει κανείς πάνω απ 'το χυμένο γάλα; Ανάμεσα σε όλα τα δεινά υπάρχει και ένα καλό: το καλοκαίρι είναι εδώ, όμορφο, ζεστό, θετικό, αισιόδοξο, γεμάτο νησιά που σας προσκαλούν να κάνετε camping στις παραλίες τους με μηδενικό budget. Μαζέψτε πέντε ρούχα και δύο μαγιό και φύγετε για τις ωραιότερες διακοπές της ζωής σας.\nΕκεί θα βρείτε το καταλληλότερο περιβάλλον για να καθίσετε και να σκεφτείτε με την ησυχία σας τι είναι αυτό που θέλετε, πώς μπορείτε να το βρείτε, να μεθοδεύσετε τις επόμενες κινήσεις σας και τελικά να πετύχετε πράγματα που δεν πετυχαίνατε εδώ και καιρό.\nΑκόμα κι αν δεν κάνετε αυτό το άλμα που πάντα ονειρευόσασταν, ακόμα κι αν τελικά αναγκαστείτε να δουλέψετε σε μια δουλειά που δεν έχει καμία σχέση με το αντικείμενό σας, σκεφτείτε πως σχεδόν όλοι βρίσκονται στην ίδια θέση αυτή την εποχή.\nΑυτό που μπορείτε να κάνετε τουλάχιστον είναι να απολαύσετε το καλοκαίρι σας, αφήνοντας πίσω άγχη και φόβους, κοιτώντας μπροστά με αισιοδοξία και υπομονή!


Άνθρωποι - πηγή έμπνευσης: Το αντίδοτο κατά της μιζέριας - Road Story\nBy Θάνος Βάγιος on Ιανουάριος 11, 2013 No Comment\nΣε μια κοινωνία που διψάει για ήρωες, ελπίδα και πρότυπα, ψάχνεις κι εσύ να βρεις ένα κλαδί να πιαστείς. Ένα έργο, ένα βιβλίο, μια ιδέα που θα λειτουργήσει για σένα σαν πηγή έμπνευσης. Μια κινητήριος δύναμη που θα σου δώσει αυτή τη μικρή ώθηση που χρειάζεσαι, για να προχωρήσεις, όταν έχεις κολλήσει και δε λες να πάρεις μπρος. Κι αν έχεις εξαντλήσει όλα τα βιβλία και τις αισιόδοξες ταινίες που υπάρχουν και παραμένεις σε τέλμα, πριν κυλιστείς στον απόλυτο βούρκο, ψάξε για ανθρώπους.\nΆνθρωποι – πηγές έμπνευσης είναι το νέο είδος προς εξαφάνιση, που πρέπει όλοι μας με νύχια και με δόντια να διατηρήσουμε στη ζωή. Κινούνται σε απόσταση χιλιοστών από εμάς και παρόλα αυτά κάποιοι δεν τους έχουν συναντήσει ποτέ. Είναι εκείνοι οι άνθρωποι που έχουν τη μαγική ιδιότητα να μη βαριούνται ποτέ, να μη μιζεριάζουν ποτέ, και να μη θυμώνουν ποτέ. Αρκεί μόνο ένα χαμόγελο, ένα νεύμα και μια κίνηση τους στο χώρο, για να σε παρασύρουν κι εσένα σε μια πλημμύρα θετικής ενέργειας. Άνθρωποι αστείρευτοι, που ακόμα κι αν είσαι έτοιμος να πέσεις στον γκρεμό, μετά από μια συζήτηση μαζί τους, μπορείς εύκολα να αρχίσεις να χορεύεις ξυπόλητος στη βροχή. Άνθρωποι που σου δίνουν τη δύναμη να συνεχίσεις να προσπαθείς. Άνθρωποι που σου μεταδίδουν τη γνώση τους χωρίς κομπλεξισμούς και σου δίνουν ερεθίσματα. Άνθρωποι που μας παρακινούν να θέλουμε να γίνουμε όλο και καλύτεροι.\nΠριν απογοητευτείς ότι δεν ξέρεις κανέναν τέτοιον άνθρωπο, ψάξε καλύτερα. Συνήθως είναι κρυμμένοι. Μπορεί να είναι η καθηγήτρια των γαλλικών σου, ο/η κολλητός/ή σου, ο/η γκόμενος/α σου ή το αφεντικό σου. Η συμπαθητική γειτόνισσα που κάθε φορά που σε βλέπει, χαμογελάει ή ο άγνωστος τύπος στο πάρτι, που ενώ δεν ξέρεις καν γιατί συνεχίζεις και μιλάς μαζί του, έχετε περάσει όλο το βράδυ μαζί. Ο παππούς, η γιαγιά, οι γονείς σου, η αδερφή σου, ένας παλιός καθηγητής Αρχαίων, που τα λόγια του έχουν μείνει χαραγμένα στη μνήμη σου, η καθηγήτρια του φλαμέγκο σου (οι καθηγητές είναι μια ομάδα που λόγω επαγγέλματος έχει πολλούς τέτοιους ανθρώπους – εμπνευστές). Ο προπονητής του καράτε, ο γυμναστής σου, ο καθηγητής του πιάνου σου (τι λέγαμε για τους καθηγητές;), οι ερασμίτες φίλοι σου.\nΑν κάποιο από αυτά τα πρόσωπα σου φαίνεται γνώριμο, ανήκεις στην κατηγορία των τυχερών που τους έχουν ήδη ανακαλύψει. Συνέχισε λοιπόν την παρέα μαζί τους και μην τους αφήσεις ούτε κατά διάνοια να φύγουν από τη ζωή σου. Πάρε όσο περισσότερο μπορείς από τη λάμψη τους και μπες κι εσύ στη μαγική αλυσίδα, σε αυτό το αλισβερίσι έμπνευσης.\nΚι αν ακόμα δυσκολεύεσαι να τους εντοπίσεις, γίνε εσύ ένας από αυτούς. Προσπάθησε, όσο μπορείς –ναι σε ακούω, είναι δύσκολο- να ξεπερνάς τους βομβαρδισμούς όλων των ειδών που καθημερινά δέχεσαι και να χαμογελάς στον φούρναρη, στον καφετζή και στον συνεπιβάτη σου στο λεωφορείο. Το πιθανότερο είναι να σε περάσει για τρελό στην αρχή αλλά που θα πάει θα το ανταποδώσει. Μάθε ένα τραγούδι στο ανηψάκι σου, φτιάξε κουλουράκια με την κόρη σου. Λειτούργησε εσύ εμπνευστικά για τους άλλους και θα δεις ότι σιγά σιγά θα περιτριγυρίζεσαι μόνο από τέτοιους ανθρώπους.\nΚι αν όλα αυτά σου φαίνονται ουτοπίες, μάλλον εσύ είσαι ευχαριστημένος από τα πρόσωπα που βλέπεις γύρω σου όταν περπατάς στο δρόμο.\nΤι θα έλεγες λοιπόν να αφήσεις τα «θέλω να χάσω δυο πόντους απ’τη μέση», και να βάλεις την αναζήτηση έμπνευσης πιο ψηλά στη φετινή λίστα των New Year’s Resolutions σου;\nΆνθρωποι – πηγή έμπνευσης: Το αντίδοτο κατά της μιζέριας added by Θάνος Βάγιος on Ιανουάριος 11, 2013


Άννα Θεολόγου στην Efimerida-Cy: «Τα «θέλω» της κοινωνίας να αρχίσουν να γίνονται σεβαστά» – Efimerida-Cy\nΆννα Θεολόγου στην Efimerida-Cy: «Τα «θέλω» της κοινωνίας να αρχίσουν να γίνονται σεβαστά»\nΣυνέχεια στις μεγάλες συνεντεύξεις που εγκαινιάζουν την Efimerida-Cy σήμερα Κυριακή.\nΔιαβάστε επίσης: ΑΝΤΡΟΣ ΚΥΠΡΙΑΝΟΥ ΣΤΗΝ EFIMERIDA-CY: «ΠΡΟΣΠΑΘΟΥΜΕ ΝΑ ΕΧΟΥΜΕ ΑΝΟΙΧΤΑ ΑΥΤΙΑ ΚΑΙ ΜΥΑΛΑ»\nΔΗΜΗΤΡΗΣ ΠΑΠΑΔΑΚΗΣ ΣΤΗΝ EFIMERIDA-CY: «ΗΜΟΥΝ, ΕΙΜΑΙ ΚΑΙ ΘΑ ΣΥΝΕΧΙΣΩ ΝΑ ΕΙΜΑΙ Ο ΕΥΡΩΒΟΥΛΕΥΤΗΣ ΤΗΣ ΕΔΕΚ»\nΜΑΡΙΝΟΣ ΣΙΖΟΠΟΥΛΟΣ ΣΤΗΝ EFIMERIDA-CY: «ΟΧΙ, ΔΕΝ ΕΙΜΑΣΤΕ ΟΛΟΙ ΟΙ ΙΔΙΟΙ»\nΑΔΑΜΟΣ ΑΔΑΜΟΥ ΣΤΗΝ EFIMERIDA-CY: «ΩΡΑ Ν’ ΑΝΑΜΕΤΡΗΘΟΥΜΕ ΜΕ ΚΑΤΕΣΤΗΜΕΝΑ»\nΔΡ. ΚΑΤΕΡΙΝΑ ΤΣ. ΚΑΛΑΪΤΖΑΚΗ ΣΤΗΝ EFIMERIDA-CY: «ΥΠΑΡΧΟΥΝ ΑΚΟΜΑ ΑΞΙΟΛΟΓΟΙ ΠΟΥ ΜΠΟΡΟΥΝ ΝΑ ΦΕΡΟΥΝ ΑΛΛΑΓΕΣ»\nΝΙΚΟΣ ΤΟΡΝΑΡΙΤΗΣ ΣΤΗΝ EFIMERIDA-CY: «ΝΑ ΔΥΝΑΜΩΣΟΥΜΕ ΤΗ ΣΧΕΣΗ ΕΜΠΙΣΤΟΣΥΝΗΣ ΜΕ ΤΟΥΣ ΠΟΛΙΤΕΣ»\nΔΡ. ΑΝΤΩΝΗΣ ΣΤ. ΣΤΥΛΙΑΝΟΥ ΣΤΗΝ EFIMERIDA-CY: «ΟΙ ΠΡΟΚΛΗΣΕΙΣ ΑΝΤΙΜΕΤΩΠΙΖΟΝΤΑΙ ΜΟΝΟ ΜΕΣΑ ΑΠΟ ΤΗ ΔΙΕΘΝΗ ΔΙΠΛΩΜΑΤΙΑ»\nΗ ΠΟΕΔ ΣΤΗΝ EFIMERIDA-CY: «ΟΙ ΔΥΣΚΟΛΙΕΣ ΜΑΣ ΕΝΩΝΟΥΝ-ΟΙ ΛΥΣΕΙΣ ΜΕΣΑ ΑΠΟ ΔΙΑΛΟΓΟ»\nΣε μια ενδιαφέρουσα και ανθρώπινη συζήτηση προέβηκε αυτή την εβδομάδα για λογαριασμό της νέας μας ειδησεογραφικής ιστοσελίδας η ανεξάρτητη βουλευτής, Άννα Θεολόγου.\nΕν μέσω κρίσεως covid-19 και έπειτα από τέσσερα χρόνια θητείας στα βουλευτικά έδρανα της Κύπρου, η κ. Θεολόγου μιλά για την παρούσα κατάσταση στην πολιτική, τη σχέση της με τη κοινωνία, την ένταξη της στο Κίνημα Ανεξάρτητοι μετά από την κομματική διαδρομή, το μέλλον της γεννιάς της, αλλά και την παρουσία των γυναικών στην πολιτική. Τι την έχει πληγώσει και τι την έχει δικαιώσει και πως πορεύεται με τη συνείδησή της.\nEπίσης, μια από τις πρώτες πολιτικούς που ανταποκρίθηκαν θετικά στην πρόσκλησή μας και επικροτούν την άμεση και σφαιρική ενημέρωση.\nΠροηγήθηκαν και θα ακολουθήσουν και άλλες από όλους τους χώρους.\nKαλωσορίσατε στο βήμα αυτό κ.Θεολόγου. Έχουμε μόλις πέντε χρόνια διαφοράς ηλικίας, από ό,τι ξέρω δεν είστε από τους ανθρώπους που τους αρέσει η γενιά μας να σας προσφωνεί «κυρία»…\n«Ναι δεν νιώθω μακριά από την νέα γενιά ή έστω δεν νιώθω ότι ανήκω σε ηλικιακά μεγαλύτερη ομάδα ώστε να με προσφωνούν οι νέοι ως ‘κυρία’ αλλά πολλοί το θεωρούν ως ένδειξη σεβασμού προς το αξίωμα που κατέχω και αυτό είναι κάτι το οποίο δεν μπορώ να μην το αποδεχθώ».\nΠώς σας βρήκε η κρίση covid-19 και πως το αντιμετωπίσατε; Η ζωή έγινε πιο δύσκολη;\n«Όπως όλους μας νομίζω, σε μια άγνωστη πρόκληση, αρκετά ανήσυχη για το πως θα καταφέρουμε να διαχειριστούμε την κατάσταση όσον αφορά την οικονομική κρίση της πανδημίας πέρα από την υγεία του πληθυσμού. Η ζωή πάντα ήταν δύσκολη, σίγουρα αναγκαστήκαμε να αλλάξουμε συνήθειες όμως πιστεύω ότι παρά την απομόνωση που ζήσαμε συνεχίζουμε επιζητούμε την επαναφορά μας στην παλιά μας καθημερινότητα αφού πλέον εκτιμήσαμε όση ελευθερία είχαμε και χάσαμε. Θέλω να ελπίζω ότι η κατάσταση αυτή θα τελειώσει σύντομα και θα επανέλθουν όλες οι ελευθερίες μας διότι η κοινωνία νιώθω ότι πλέον έχει φτάσει σε κρίσιμα όρια».\nΈχετε πολιτικά πρότυπα; Ανήκουν στην ιστορία της Κύπρου ή άλλης χώρας; Γιατί;\n«Πολιτικά πρότυπα υπάρχουν για όσους θέλουν να ασχοληθούν με την πολιτική και να μελετήσουν τους τρόπους με τους οποίους θα πολιτευθούν όπως πολιτεύθηκαν μεγάλοι πολιτικοί ηγέτες και στην Κύπρο και στο εξωτερικό. Επειδή δεν ήταν ποτέ αυτοσκοπός μου να ασχοληθώ με την πολιτική δεν μπορώ να πω ότι έχω κάποιο πολιτικό πρότυπο που λειτουργεί ως παράδειγμα για μένα. Σεβόμουν πάντα όμως τους πολιτικούς που ήταν αγαπητοί από τον λαό τους επειδή ακριβώς κυβερνούσαν για το καλό της κοινωνίας και όχι εις βάρος της».\nΣυνήθως στα μεγάλα κόμματα ακόμη και οι πιο νέοι και ριζοσπαστικοί λένε ότι πρότυπά τους είναι οι «παππούδες» των κομμάτων, οι «πατριάρχες», οι «ιδρυτές» κτλ.\nΕγώ πάντως ως νέος δημοσιογράφος αρθρογράφησα πρόσφατα με αφορμή την υπόθεση με τα διαβατήρια λέγοντας ότι «ναι υπάρχουν πρότυπα και σοφοί άνδρες για παραδειγματισμό που ακόμα και σήμερα δεν πρέπει να ξεχνούμε».\nΕσείς τι προσέγγιση έχετε σε σχέση με το παλιό και το νέο;\n«Η προσέγγιση μου σε αυτό το θέμα είναι μια φράση που μου είχε πει ένας συνάδελφος βουλευτής από την Ολλανδία, πολύ μεγαλύτερος μου σε ηλικία όπου χαρακτηριστικά μου ανέφερε ότι οι νέοι πρέπει να ακούν τις συμβουλές των μεγαλύτερων και σοφότερων αλλά όχι απαραίτητα να τις ακολουθούν. Σίγουρα σαν νέοι να ακούμε, να συζητούμε, να δεχόμαστε συμβουλές, αλλά όχι απαραίτητα να τις ακολουθούμε χωρίς κριτική σκέψη και χωρίς να βάζουμε και εμείς το λιθαράκι μας στην πρόοδο της κοινωνίας. Άλλωστε αν ακολουθούμε πιστά όλα όσα μας συμβουλεύουν οι γηραιότεροι τότε η κοινωνία δεν θα προχωρήσει με νέες αντιλήψεις αλλά με παλιά στεγανά, και δυστυχώς υπάρχουν πολλά ακόμα που πρέπει να αλλάξουν».\nΛίγο πολύ είναι γνωστή η ιστορία με την Αλληλεγγύη, τη Συμμαχία Πολιτών και τέλος Ανεξάρτητη. Μετανιώσατε για κάτι;\n«Όχι δεν μετάνιωσα για κάτι, από τα λάθη του ο άνθρωπος μαθαίνει και το σημαντικότερο είναι να μην τα επαναλαμβάνει. Όλα είναι μαθήματα και πρέπει μαθαίνοντας να λαμβάνεις ορθότερες αποφάσεις. Δεν προέρχομαι από κομματικοποιημένη οικογένεια και ούτε ήξερα πως λειτουργούν τα κόμματα, είδα, έμαθα και για αυτό το λόγο επέλεξα την ανεξαρτητοποίησή μου».\nΠόσο εύκολη και πόσο δύσκολη είναι η μοναχική πορεία;\n«Πολύ δύσκολη μέχρι του σημείου που με προσέγγισαν και άλλοι νέοι για να προσπαθήσουμε και να επιδιώξουμε κάτι διαφορετικό και από τότε συμπορεύονται μαζί μου και εγώ μαζί τους. Νιώθω μεγάλη ικανοποίηση που το Κίνημα των Ανεξάρτητων μεγαλώνει και θα συνεχίσει να μεγαλώνει διότι οι νέοι πλέον έχουν μια διαφορετική πολιτική επιλογή που θα τους ενεργοποιήσει να ασκήσουν το δικαίωμα του εκλέγειν και εκλέγεσθαι στις βουλευτικές εκλογές του 2021».\nΗ κοινωνία των πολιτών πάντως έχει απαλλαγεί από τις ταμπέλλες «δεξιός», «αριστερός», «πράσινος», «ανεξάρτητος» κτλ. Θεωρεί ότι το υπάρχον σύστημα εξυπηρετεί μόνο όσους συμμετέχουν σε αυτό και δεν διαχωρίζει ιδεολογίες στις σχέσεις του με τον πολίτη. Εσείς αφουγκράζεστε τα μηνύματά της;\n«Για αυτό ακριβώς το λόγο το κίνημα μας έχει ως προμετωπίδα τον σεβασμό στα ανθρώπινα δικαιώματα, άλλωστε τα ανθρώπινα δικαιώματα δεν ερμηνεύονται βάση ιδεολογιών ή πολιτικών συμφερόντων. Η δικαιοσύνη, η υγεία, η παιδεία, η κοινωνική ευημερία και το περιβάλλον είναι για όλους μας ανεξαιρέτως και πάνω σε αυτούς τους πυλώνες στηρίζεται η συνεργασία μας, χωρίς αυτές τις ταμπέλες και χωρίς να βλέπουμε εξυπηρέτηση συγκεκριμένων συμφερόντων παρά μόνο της κοινωνίας της οποίας αποτελούμε και εμείς ως πολίτες μέρος της. Αν η κοινωνία ευημερεί σημαίνει ευημερούμε και εμείς οι ίδιοι, αν όχι δυστυχώς μας αγγίζει και εμάς του ίδιους άρα έχουμε καθήκον να επιδιώκουμε και να στοχεύουμε στο συλλογικό συμφέρον».\nΈχετε φίλους και από άλλα κόμματα; Όχι απλά ψηφοφόρους, εννοούμε φίλους και ανθρώπους που συζητούν μαζί σας και σας κατανοούν. Ποια η σχέση σας με τον κόσμο των προηγούμενων σας κομμάτων ή άλλων κομμάτων;\n«Έχω γνωστούς από όλους τους ιδεολογικούς χώρους, λίγοι οι φίλοι και καλοί, διότι στην πολιτική οι φιλίες δεν είναι πάντα αληθινές. Έχω χάσει φίλους, έχω κερδίσει επίσης, όμως μέσα από τις διάφορες γνωριμίες και συζητήσεις αποκτάς πιο σφαιρική εικόνα της κοινωνίας και αυτό πιστεύω συμβάλει θετικά όταν διαμορφώνεις άποψη για διάφορα κοινωνικά θέματα και προσπαθείς να βρεις λύσεις στα προβλήματα των πολιτών. Έχω διατηρήσει και κάποιες σχέσεις με παλιούς συμπολεμιστές που εκτιμώ για την δράση τους και το έργο τους και με εκτιμούν εξίσου».\nΗ αποστροφή της κοινωνίας προς τα κόμματα και τους θεσμούς σας έχει προβληματίσει; Εννοώ πραγματικά, έχετε κάνει απολογισμό; Πως θα ξανακερδίσει την κοινωνία το υπάρχον πολιτικό και κομματικό σύστημα;\n«Θα την κερδίσει με το να ξεκινήσει να ακούει τα «θέλω» της κοινωνίας και της νέας γενιάς, να σέβεται το τι ζητά η κοινωνία και να μην εξυπηρετεί τα κομματικά και τραπεζικά συμφέροντα. Εάν το πολιτικό και κομματικό σύστημα δείξει ότι νοιάζεται για την πρόοδο της κοινωνίας και με αυτό τον γνώμονα πολιτεύεται ειδικά όσον αφορά τον εκσυγχρονισμό της Δημοκρατίας μας, του δικαστικού συστήματος και την πάταξη της διαφθοράς τότε ναι ίσως να κερδίσει πίσω την χαμένη του αξιοπρέπεια. Μέχρι τότε δυστυχώς θα μεγαλώνει η αποστροφή».\nΜετά το σκάνδαλο με τα διαβατήρια και τη νέα εκλογή προέδρου στην κυπριακή βουλή, τι κλίμα υπάρχει στην βουλή; Είδαμε το θέμα με την «αυτοδιάλυση», αλλά εγώ θέλω να σας ρωτήσω αν σας πλήγωσε προσωπικά ο διασυρμός της Κύπρου διεθνώς;\n«Με πληγώνει να πληγώνεται η πατρίδα μου. Εκπροσωπώ τον λαό της πατρίδας μου στο κοινοβούλιο αλλά και σε διεθνή φόρα και ναι δεν ανέχομαι τον στιγματισμό ενός ολόκληρου λαού επειδή κάποιοι λίγοι ζουν εις βάρος της κοινωνίας και εκμεταλλεύονται θέσεις και αξιώματα προς όφελος τους. Προσωπικά θα ένιωθα ντροπή να βρίσκομαι εμπλεκόμενη σε σκάνδαλα και ιδιαίτερα να διασύρεται η πατρίδα μου με ευθύνη δική μου, όμως δεν το βλέπουν έτσι όλοι όσοι ασχολούνται με την πολιτική από αυτή την σκοπιά διότι η πολιτική για κάποιους είναι επιβίωση γι΄αυτό και άλλωστε ακολουθούν πολιτικές καριέρες. Το θέμα είναι ο κόσμος να μπορεί να διακρίνει ανάμεσα στους πολιτικούς ποιοι είναι οι τυχοδιώκτες».\nΔεν γίνεται να κλείσει η συνέντευξη χωρίς αναφορά στις γυναίκες. Έσπασαν τα ταμπού; Ξεπεράστηκαν τα κόμπλεξ ή έχει δρόμο ακόμα η χώρα να διανύσει;\n«Νομίζω τα ταμπού δεν θα σπάσουν τόσο εύκολα, έχουμε πολύ δρόμο ακόμα και ιδιαίτερα στην πολιτική που ακόμα η γυναίκα παλεύει και εντός και εκτός για να αποδείξει την αξία της. Δεν εχει σταματήσει το μπούλινγκ και το κόμπλεξ απέναντι στις γυναίκες και νομίζω ακόμα και σήμερα υπάρχουν φαινόμενα που το τεκμηριώνουν τούτο που λέω αν δείτε δημοσιεύσεις για διάφορες συμπεριφορές απέναντι στις γυναίκες βουλευτές».\nΤέλος, τι μήνυμα θέλετε να στείλετε σε όσους μας διαβάζουν, εξ αφορμής της πρώτης σας παρουσίας στην Efimerida-Cy;\n«Εύχομαι κάθε επιτυχία στην νέα αυτή προσπάθεια για παροχή ενημέρωσης. Η μεγαλύτερη ανάγκη της κοινωνίας σήμερα είναι η αντικειμενική και απρόσκοπτη ενημέρωση που δεν δέχεται επηρεασμό από οποιαδήποτε οικονομικά συμφέροντα οπόταν εύχομαι να στηρίξετε το λειτούργημα της ενημέρωσης όσο πιο ορθά και αντικειμενικά γίνεται και η κοινωνία σίγουρα θα το αγκαλιάσει».\n***Φώτος αρχείου και πολιτικού γραφείου Άννας Θεολόγου\nΔημοσιεύτηκε την 29th Νοέμβριος 2020 29th Νοέμβριος 2020 Συντάκτης efimeridacyΚατηγορίες ΚΥΠΡΟΣ,ΣΥΝΕΝΤΕΥΞΕΙΣ,ΣΥΝΕΝΤΕΥΞΕΙΣ\nOne thought on “Άννα Θεολόγου στην Efimerida-Cy: «Τα «θέλω» της κοινωνίας να αρχίσουν να γίνονται σεβαστά»”\nΠροηγούμενες Προηγούμενο άρθρο: Ο ΑΠΟΕΛ κέρδισε τη Νέα Σαλαμίνα με 3-0\nΕπόμενες Επόμενο άρθρο: Tη διαδρομή Larnaka Cultural Walk ψηφιοποίησε η ΕΤΑΠ Λάρνακας


Τσεφέριν: “Θα σκεφτούμε να καθιερώσουμε το Final-8 στο μέλλον” – Athlitiki\nΤσεφέριν: “Θα σκεφτούμε να καθιερώσουμε το Final-8 στο μέλλον”\nΟ πρόεδρος της UEFA, Αλεκσάντερ Τσεφέριν εξέφρασε την ικανοποίησή του για τον τρόπο διεξαγωγής του Final-8 του Champions League και άφησε ανοιχτό το ενδεχόμενο να καθιερωθεί το συγκεριμένο φορμάτ στο μέλλον.\nΣυνεντευξη στο “Reuters” παραχώρησε ο πρόεδρος της UEFA, Αλεκσάντερ Τσεφέριν, ο οποίος αναφέρθηκε και στον τρόπο διεξαγωγής του Final-8 του Champions League, εκφράζοντας την ικανοποίησή του για το ενδιαφέρον του κόσμου.\nΜάλιστα, όπως αποκάλυψε, δεν αποκλείεται μελλοντικά η Ευρωπαϊκή Ομοσπονδία να σκεφτεί την καθιέρωση του συγκεκριμένου φορμάτ, καθως είναι πιο πιθανό να προκύψουν εκπλήξεις σε μονά παιχνίδια.\n“Ήταν μια επιλογή που κάναμε αναγκαστικά, αλλά είδαμε σε αυτή τελικά κάτι διαφορετικό. Σίγουρα θα σκεφτούμε να το καθιερώσουμε και στο μέλλον. Οι ομάδες μην έχοντας το μαξιλαράκι του επαναληπτικού παίζουν πιο επιθετικά. Σε μονά ματς, αν μια ομάδα προηγηθεί η άλλη είναι υποχρεωμένη να αντιδράσει άμεσα. Έτσι τα παιχνίδια είναι πιο συναρπαστικά. Θα πρέπει να δούμε βέβαια τι συνέπειες θα έχει η μείωση του αριθμού των αγώνων\nΤο Final 8 είχε μεγάλη επιτυχία και η τηλεθέαση ήταν τεράστια. Ίσως επειδή είναι Αύγουστος και ο κόσμος είναι στο σπίτι. Σε κάθε περίπτωση είναι ένα πολύ ενδιαφέρον τουρνουά. Θα δούμε, είναι νωρίς να πούμε οτιδήποτε”, ήταν η δήλωσή του.\nTεσσάρα και κορυφή η Ένωση. Σκόνταψε πάλι η Ν.Σαλαμίνα\nΗ Ένωση Νέων Παραλιμνίου νίκησε στην Αθηαίνου με 4-1 τον Οθέλλο και παρέμεινε μόνη της στην κορυφή του Πρωταθλήματος Β’ ...\nOι 11αδες Απόλλωνα-Πάφος FC(19:00 Cytavision).Oι αλλαγές του Τσόρνιγκερ\nΞεκινά στις 19:00 ο αγώνας για την 7η αγωνιστική του πρωταθλήματος ανάμεσα στον Απόλλωνα και την Πάφο. ΑΠΟΛΛΩΝΑΣ: Γιοβάνοβιτς, Φιλιώτης, ...


Neoderm Active Πολυαλκοολούχο αντισηπτικό χεριών\nΑρχική / Αντισηψία χεριών και δέρματος/Αντισηπτικά χεριών και δέρματος/neoderm active 1000ml\nneoderm active 1000ml\nΠολυαλκοολούχο αντισηπτικό χεριών\nΥγιεινή και χειρουργική αντισηψία χεριών χωρίς τη χρήση νερού.\nΤο neoderm active είναι ένα πολυαλκοολούχο δερματικό διάλυμα με άδεια Ε.Ο.Φ. που προορίζεται για τοπική εφαρμογή στα χέρια χωρίς την προσθήκη νερού. Η συνολική περιεκτικότητα σε αλκοόλες είναι 77,4%. Περιέχει ενυδατικούς παράγοντες για την φροντίδα του δέρματος (λανολίνη, γλυκερόλη και βουτανοδιόλη). Το neoderm active δεν περιέχει χρώμα ή άλλες χρωστικές ουσίες, έχει διακριτικό άρωμα και άριστη συμβατότητα με το δέρμα. Μετά την δράση του, τα ενεργά συστατικά που διαθέτει εξατμίζονται πλήρως ενώ τα φυσικά περιποιητικά συστατικά ενυδατώνουν και προστατεύουν το δέρμα.\nΓια υγιεινή αντισηψία χεριών μια επαρκής ποσότητα του neoderm active πρέπει να επαλειφθεί αδιάλυτη στα χέρια έτσι ώστε να κρατηθεί όλη η παλάμη υγρή για 30”, συμπεριλαμβανομένων και των προβληματικών περιοχών (κοιλότητες νυχιών, μεσοδακτύλια διαστήματα).\nΓια χειρουργική αντισηψία χεριών, το neoderm active πρέπει να επαλειφθεί αδιάλυτο στα χέρια, διατηρώντας ολόκληρη την παλάμη υγρή για 1,5 λεπτά συμπεριλαμβανομένων και των προβληματικών περιοχών (κοιλότητες νυχιών, μεσοδακτύλια διαστήματα).\nΤο προϊόν είναι εγκεκριμένο από τον Ε.Ο.Φ. ως βιοκτόνο προϊόν ΤΠ1.\nΔοχείο 1000 ml (κωδ. 289902). Xαρτοσυσκευασία 10x1000ml.\nΒλέπε Οδηγίες Χρήσης. Χρόνος δράσης: Για υγιεινή αντισηψία – 30 δευτερόλεπτα, για χειρουργική αντισηψία – 1½ λεπτό.\nΣΧΕΤΙΚΑ ΑΡΧΕΙΑ ΓΙΑ ΤΟ neoderm active 1000ml


RT: Φωτιά: Τρόμος από σενάρια οργανωμένου σχεδίου αποσταθεροποίησης της χώρας\nΦωτιά: Τρόμος από σενάρια οργανωμένου σχεδίου αποσταθεροποίησης της χώρας\nΗ κατάσταση με τα μέτωπα των πυρκαγιών έχουν δημιουργήσει τρομακτικά σενάρια και εικόνες που θυμίζουν απόλυτα το γενικευμένο σχέδιο αποσταθεροποίησης που έλαβε χώρα επί διακυβέρνησης Κώστα Καραμανλή το 2007.\nΛίγες ώρες πριν από τη διενέργεια του ανασχηματισμού, λίγες ώρες μετά την ψήφιση των προαπαιτούμενων που ζήτησαν οι δανειστές και την περίοδο που η χώρα βρίσκεται με το ένα πόδι λίγο πριν από τη χρεοκοπία, εντελώς ξαφνικά ξέσπασαν τεράστια μέτωπα πυρκαγιών στον Υμηττό, στη Λακωνία, στη Χαλκίδα και στο Κορωπί. Άνθρωποι και παράγοντες της τοπικής αυτοδιοίκησης κάνουν λόγο για οργανωμένο σχέδιο εμπρησμών.\nΘυμίζουμε ότι αντίστοιχα πρωτοφανή περιστατικά είχαν λάβει χώρα και το καλοκαίρι του 2007 σε μια εξόχως ταραγμένη και δύσκολη πολιτικά περίοδο διακυβέρνησης, επί πρωθυπουργίας Κώστα Καραμανλή.\nΤο καλοκαίρι του 2007, συνέβη μία από τις μεγαλύτερες φυσικές καταστροφές στην ιστορία της σύγχρονης Ελλάδας. Εκτεταμένες πυρκαγιές σε πολλά μέρη της χώρας, κυρίως τον μήνα Αύγουστο, έκαψαν περισσότερα από 268.834 εκτάρια (≈2.700km2) γης, με αποτέλεσμα το θάνατο τουλάχιστον 63 ανθρώπων.\nΜέχρι τις 30 Αυγούστου κάηκαν 1.500 σπίτια και μείναν 6.000 άστεγοι. Το ύψος των καταστροφών φθάνει τα πέντε δισεκατομμύρια ευρώ.\nΟι φωτιές της περιόδου του Αυγούστου, οι οποίες κορυφώθηκαν ιδιαίτερα μετά την 23η Αυγούστου, δηλαδή λίγες μέρες μετά την προκήρυξη πρόωρων βουλευτικών εκλογών από τον πρωθυπουργό Κώστα Καραμανλή, αποτέλεσαν συνέχεια πλειάδας πυρκαγιών οι οποίες έπληξαν την Ελλάδα, από τα τέλη Μαΐου και συνεχίστηκαν καθ' όλη τη διάρκεια του καλοκαιριού.\nΟ συνδυασμός του θερμότερου χειμώνα των συγχρόνων μετεωρολογικών καταγραφών, με λίγες βροχοπτώσεις και ενός ιδιαίτερα θερμού καλοκαιριού, με σημαντική ενίσχυση των ανέμων αποτέλεσαν σημαντικό παράγοντα της έξαρσης των πυρκαγιών. Ταυτόχρονα όμως τόσο ο τότε πρωθυπουργός της χώρας, όσο και μέρος της αντιπολίτευσης, επισήμαναν ένα οργανωμένο σχέδιο εμπρησμών το οποίο τέθηκε σε ισχύ, αλλά και την έλλειψη επαρκών δυνάμεων ώστε να αντιμετωπιστεί μία καταστροφή τέτοιας έκτασης.\nΣήμερα, εν έτη 2015 ζούμε μια αντίστοιχη κατάσταση αφού ο αριθμός των πυρκαγιών και το τεράστιο άνοιγμα των μετώπων προκαλούν διασπορά των δυνάμεων της πυροσβεστικής με αποτέλεσμα να μην μπορεί να αντιμετωπιστεί καμία πυρκαγιά με απόλυτη επιτυχία.\nΟ πρωθυπουργός συνέστησε νωρίτερα ψυχραιμία, όμως είναι βέβαιον ότι χρειάζεται και απόλυτη επαγρύπνυση για να μην ζήσουμε για δεύτερη φορά τις ίδιες τραγικές καταστάσεις.\nΑναρτήθηκε από roulatikopoyloy στις 7:18 π.μ.


Aris Xipolitopoulos - BUSINESS BASICS\nΕίμαι ο Άρης, σπούδασα Οικονομικά αλλά επαγγελματικά με κέρδισαν το marketing και το management. Πως ξεκινάει ένα project, πως μαρκετάρεται, πως οργανώνεται, πως προσαρμόζεται. Πως κάτι σύνθετο γίνεται απλό, πως κάτι απλό εξυπηρετεί σύνθετες ανάγκες. Ανάλυση, οργάνωση και δράση. Δούλεψα σε πωλήσεις, marketing, εμπόριο. Ξεκίνησα σαν event manager από πολύ μικρός και έφτασα στο υψηλότερο επίπεδο του production management στο music industry (οργάνωση, σχεδιασμό και υλοποίηση παραγωγής). Έχω εργαστεί για εταιρίες στο ξεκίνημά τους, υπήρξα ο ίδιος επιχειρηματίας, επιβιώνω εδώ και πολλά χρόνια ως free lancer. Έχω σχεδιάσει project εξαγωγικά, τουριστικά, αθλητικά, μαζικής εστίασης, entertainment. Μέσα από όλη αυτή την πορεία είδα από πολύ κοντά (και με μεγάλο κόστος) ποια είναι η πραγματικότητα της μικρής επιχείρησης και σε ποιο πλαίσιο λειτουργεί. Η επιχειρηματική δράση πατάει πάνω σε βασικές απλές αρχές που επαναλαμβάνονται συνεχώς και όχι σε περίπλοκες αναλύσεις και οικονομικές θεωρίες που αναλύουν την μεγάλη επιχείρηση και μεταφέρουν τα δικά της μέτρα στην μικρή επιχείρηση. Το 2016 ξεκίνησα το blog 45masters με επιχειρηματική αρθρογραφία και άρχισα να σχεδιάζω το "Business Basics" σαν μέθοδο ανάπτυξης. Το 2019 άρχισα να το διδάσκω επίσημα. Είμαι πιστοποιημένος εκπαιδευτής ενηλίκων και business coach.\nΈνα ιδιαίτερο επαγγελματικό στίγμα\nΕργάστηκα για μια δεκαετία ως υπεύθυνος παραγωγής στο live music industry, ένα εξαιρετικά απαιτητικό επαγγελματικό περιβάλλον. Εκείνο που με έχτισε ως επαγγελματία είναι το "No show is not an option". Το να μην γίνει η δουλειά δεν είναι καν επιλογή! Έμαθα στην πράξη ότι αν δουλεύεις με αυτό το mindset για οποιοδήποτε πρόβλημα υπάρχει μια λύση. Δούλεψα δίπλα σε τεράστια ονόματα της διεθνούς μουσικής σκηνής (Deep Purple, Scorpions, Eric Burdon, Alan Parsons, Megadeth, Dream Theater, Tiesto) και με μερικούς από τους πλέον έμπειρους παραγωγούς και agents. Η δουλειά αυτή απαιτούσε ιδιαίτερες ικανότητες διαχείρισης και multi tasking και με προίκισε με τρομερή εμπειρία, problem solving skills, διαπραγμάτευση και αντοχές κάτω από πίεση, συνθήκες που δύσκολα θα βρεις σε άλλη αγορά στην Ελλάδα, ακόμα και σε corporate περιβάλλον. Και δεδομένου ότι έχω υπάρξει και freelancer και επιχειρηματίας, θα πρέπει να ψάξεις πολύ για να βρεις κάτι ζόρικο που δεν έχω συναντήσει ή κάτι που μπορεί να με εκπλήξει. Όλα αυτά προστέθηκαν στα marketing & sales skills που απέκτησα στην υπόλοιπη καριέρα μου για να συνθέσουν το προφίλ μου ως business coach.\nΠως διαφέρω και γιατί να συνεργαστείς μαζί μου\nΑπλότητα και πρακτικότητα. Μέθοδος, εργαλεία και επικοινωνία, όλα στην γλώσσα και στα μέτρα της μικρής επιχείρησης.\nΔοκιμασμένες μέθοδοι. Ήμουν freelancer και επιχειρηματίας πολλά χρόνια πριν αρχίσω να καθοδηγώ άλλους. Ό,τι διδάσκω το χω τεστάρει και το χω πληρώσει από την τσέπη μου.\nNo nonsense προσέγγιση, και στο business και στο coaching! Δεν χαϊδεύω αυτιά, δεν δέχομαι δικαιολογίες. Αν πληρώνεις για επιχειρηματικό coaching πρέπει να δεις τα λάθη σου και να πιεστείς ώστε να αναβαθμίσεις τις ικανότητές σου.\nΠολύχρονη εμπειρία σε οργάνωση, διαχείριση και διαπραγμάτευση κάτω από σκληρές συνθήκες. Έχω γαϊδουρινές αντοχές και ποντιακή επιμονή! Αν δουλέψεις μαζί μου θα τα αποκτήσεις κι εσύ.\nΔεν είμαι ο τυπικός coach που μπορεί να έχεις συναντήσει. Δεν αναπαράγω startup buzzwords, δεν φλυαρώ αερολογίες για τον "νόμο της έλξης" ή για κάποιο ψευδο-spiritual coaching που τάχα μου θα εκτοξεύσει τις ικανότητές σου αν το ευχηθείς δυνατά. Το επιχειρείν είναι ρίσκο και αποφάσεις υπό πίεση και απαιτεί πραγματισμό. Αυτά εδώ τα γνωρίζω καλά! Έχω σχεδιάσει δύσκολα και περίπλοκα project, έχω κυνηγήσει managers και decision makers για να τους τα παρουσιάσω, έχω διοικήσει πολλαπλές ομάδες ταυτόχρονα σε δίγλωσσο περιβάλλον, έχω λύσει περισσότερα προβλήματα υπό πίεση από ότι μπορείς να φανταστείς, Το προφίλ μου συνδυάζει ευρηματικότητα, ευρυμάθεια, problem solving και agressive mindset, πάντα υπό συνθήκες ανεπάρκειας πόρων. Αυτά είναι η πραγματικότητα της μικρής επιχείρησης, όχι τα κορπορατικά meeting rooms και τα 5ετη business plans! Για μένα δεν υπάρχει πρόβλημα που δεν λύνεται. Αν δουλέψεις μαζί μου όπως σου πω, αν είσαι διατεθειμένος να εργαστείς σκληρά και να ακολουθήσεις οδηγίες... τότε θα πετύχεις τον στόχο σου.


Eργοστασιο κεραμικών Ζανόν: Πώς οι εργαζόμενοι αυτοδιαχειρίστηκαν ένα εργοστάσιο | ΕΝΑΝΤΙΑ ΣΤΑ ΜΕΤΡΑ\nEργοστασιο κεραμικών Ζανόν: Πώς οι εργαζόμενοι αυτοδιαχειρίστηκαν ένα εργοστάσιο\nΗ παρουσία του Χόρχε Βερμούδες μας έδωσε την ευκαιρία να συζητήσουμε για την οικονομία διότι η Αργεντινή θυμίζει αρκετά την ελληνική περίπτωση.\nΟ συνομιλητής μας είναι μέλος της κατάληψης που λειτουργεί το εργοστάσιο, της Ζανόν. Η συνέλευση εκλέγει το Δ.Σ. και καθορίζει τη στρατηγική της επιχείρησης. Επειδή οι περισσότεροι από τους εργαζομένους δεν ήταν απόφοιτοι λυκείου, ίδρυσαν στο χώρο του εργοστασίου σχολείο δεύτερης ευκαιρίας\n«..το 2001 πολλές από τις επιχειρήσεις έκλεισαν διότι χρεοκόπησαν, καταλήφθηκαν από τους εργαζομένους και, σήμερα, συνεχίζουν να λειτουργούν υπό τον έλεγχο των εργαζομένων. Η λειτουργία αυτή όμως, σε περίοδο κρίσης, είναι ένα φόβητρο για τους εργοδότες, διότι, εάν κλείσει η επιχείρηση, υπάρχει ο «κίνδυνος» να την πάρουν στα χέρια τους οι εργαζόμενοι. Στη δική μας περίπτωση υπάρχει μια νομική μορφή κοπερατίβας. Λειτουργούν συνολικά περίπου 250 τέτοιες επιχειρήσεις σε διάφορους τομείς στην Αργεντινή, με διάφορες μορφές ανάμεσα στις οποίες και η δική μας.\nΤα παλαιά αφεντικά τι έκαναν, ενσωματώθηκαν στις κοπερατίβες ή όχι;\nΔεν κράτησαν ενιαία στάση. Θα ξεκινήσω από τη δική μας επιχείρηση, στην οποία δουλεύουν συνολικά 427 εργαζόμενοι. Πρόκειται για την επιχείρηση Ζανόν, που φτιάχνει κεραμικά. Ήταν η πιο σημαντική επιχείρηση στον κλάδο της κεραμικής στην Αργεντινή. Είναι μια κλασική περίπτωση, κατά την οποία η εργοδοσία σιγά – σιγά άδειαζε χρηματοοικονομικά την επιχείρηση. Έπαιρνε δάνεια, προχωρούσε σε μια μικρή επένδυση για να λειτουργεί και έπειτα τα κέρδη, τα έβγαζε στο εξωτερικό. Οι περισσότερες από τις επιχειρήσεις με αυτόν τον τρόπο, εμφάνιζαν παθητικό μεγαλύτερο από το ενεργητικό, ανάγκαζαν την επιχείρηση να μπει σε ένα ειδικό καθεστώς πρόληψης κρίσεων -όπως λεγόταν- που τους επέτρεπε να απολύσουν τους μεγαλύτερους σε ηλικία εργαζόμενους, έπαιρναν νέους και στη συνέχεια την οδηγούσαν μεθοδικά και σταδιακά σε πλήρη χρεοκοπία. Έτσι, λάμβαναν δάνεια από τις τράπεζες με τις οποίες είχαν καλή συνεργασία, έφταναν με αυτές σε μια τελική συμφωνία, έπαιρναν ένα τελικό δάνειο, ζητούσαν μια επιμήκυνση αποπληρωμής του χρέους, έβγαζαν τα λεφτά έξω, κήρυσσαν πτώχευση και απέλυαν όλους τους εργαζόμενους ανοίγοντας μια νέα επιχείρηση. Ήταν μια μορφή δόλιας πτώχευσης.\nΣε αυτό το δυσμενές πλαίσιο, πώς καταφέρατε να πάρετε στα χέρια σας την επιχείρηση και να τη λειτουργήσετε;\nΤο αφεντικό, όπως ξέρουμε, συνήθως δεν φεύγει, ακόμα και αν χρεοκοπήσει η επιχείρηση, επομένως κάτι τέτοιο δεν ήταν εύκολο. Οι διακόσιοι από τους 400-500 εργαζομένους μόλις έκλεισε το εργοστάσιο, κατασκηνώσαμε και το περικυκλώσαμε. Το βασικό μας επιχείρημα ήταν ότι δεν υπήρχε παθητικό, ενώ παράλληλα αρχίσαμε να παίρνουμε και άλλα νομικά μέτρα για να υπερασπιστούμε τα δίκαιό μας και να ενημερωθούμε για τα οικονομικά στοιχεία της επιχείρησης. Υπήρχε, επίσης, ένα ισχυρό κοινωνικό δίκτυο στην πόλη που μας ενίσχυε συνεχώς. Για παράδειγμα οι κάτοικοι μιας παραγκούπολης μας στήριζαν οικονομικά, όπως συνέβη και με την τοπική φυλακή της περιοχής, οι κρατούμενοι της οποίας αποφάσισαν δύο μέρες την εβδομάδα να μην τρώνε το φαγητό τους και να μας το προσφέρουν. Υπήρξε και ένα στοιχείο που έκανε τη διαφορά, μια δικαστίνα έβγαλε απόφαση, ότι το λοκ-άουτ της εργοδοσίας συνιστούσε επιθετική ενέργεια ενάντια στους εργαζομένους και έβλαπτε τα συμφέροντά τους. Αυτή η απόφαση ήταν σημαντική για να αλλάξει το τοπίο. Πρέπει επίσης να λάβουμε υπόψη ότι η απόφαση αυτή υπήρξε προϊόν τεράστιας κοινωνικής πίεσης, και για έναν ακόμη λόγο, διότι δεν μπορούσε να δικαιολογηθεί το κλείσιμο της επιχείρησης εκ μέρους της εργοδοσίας.\nΕπιπλέον, η απόφαση είχε ορισμένα πρακτικά αποτελέσματα τα οποία ήταν άμεσα εκτελεστέα. Υποχρέωνε την Ζανόν και την εργοδοσία να επιστρέψει στο εργοστάσιο με όλους τους εργαζομένους χωρίς να κάνει απολύσεις και παράλληλα, μας επέτρεπε να διασφαλίσουμε ότι δεν θα γίνει υφαρπαγή του μηχανολογικού εξοπλισμού, όπως επίσης, ότι θα μπορούσαμε να πάρουμε μέρος από τα στοκ που ήταν τεράστια να τα πουλήσουμε και να εισπράξουμε μέρος των καθυστερούμενων οφειλών της εργοδοσίας. Ήμασταν στους έξι μήνες, όταν η εργοδοσία πληροφορήθηκε τη δικαστική απόφαση, και αποφάσισε να απολύσει όλο το προσωπικό. Οι εργαζόμενοι είχαμε μπει ήδη μέσα, με βάση τη δικαστική απόφαση, και πουλήσαμε όλο το στοκ. Όταν τέλειωσε το στοκ, είχαν δύο δυνατότητες. Ή να βάλουν το εργοστάσιο να δουλέψει για λογαριασμό τους ή να εισπράξουν ένα αστείο πόσο με βάση το επίδομα ανεργίας, 150 πέσος, όταν το καλάθι της νοικοκυράς γέμιζε με 700 περίπου πέσος.\nΗ λειτουργία του εργοστασίου προφανώς δεν ήταν εύκολη…\nΌχι, βέβαια, κάθε άλλο. Η εργοδοσία κινήθηκε νομικά και πέτυχε να ληφθεί απόφαση εκκένωσης του εργοστασίου, όμως ήταν πολύ δύσκολο να εφαρμοστεί μια τέτοια απόφαση. Δεν τολμούσε κανείς να επιβάλλει μια τέτοια απόφαση, και για έναν ακόμη λόγο. Διότι τα συνδικάτα των δημοσίων υπαλλήλων και των καθηγητών της περιοχής αποφάσισαν την ίδια περίοδο να προχωρήσουν σε απεργία και να κυκλώσουν το εργοστάσιο με περίπου 8.000 άτομα. Όπως καταλαβαίνετε, οποιαδήποτε προσπάθεια βίαιης εκκένωσης, θα οδηγούσε σε αιματοκύλισμα.\nΗ εργοδοσία υποστήριζε ότι οι εργαζόμενοι δεν είχαν τεχνικά τις ικανότητες να βάλουν μπροστά τα καμίνια του εργοστασίου. Αυτό δεν ήταν αλήθεια, ενώ και για τις πρώτες ύλες συνεισέφεραν οι ιθαγενείς της περιοχής, Μαπούτσε, που μας τις πρόσφεραν\nΙουλίου 15, 2010 at 6:01 μμ


Home > Βιομηχανία/Τομέας > Fishing > Fish processing\nΑναφέρεται στις διαδικασίες που συνδέονται με ψάρια και προϊόντα ψαριών μεταξύ του χρόνου ψάρια είναι αλιεύονται ή συγκομίσθηκαν, και τη στιγμή που το τελικό προϊόν παραδίδεται στον ...\nFishery; Fish processing\nΦυσικά βιταμίνη βρέθηκαν στις φυτοπροστατευτικών προϊόντων. Αλλά μόνο βρέθηκαν σε ίχνη σε ψάρια μυϊκός ιστός. Είναι αντιοξειδωτικό, και χρησιμοποιείται ως πρόσθετο επιτρεπόμενο τροφίμων για το σκοπό ...\nΚατανομή πρωτεΐνες, λιπίδια και άλλες ενώσεις στα ψάρια από τη δράση των ενζύμων που υπάρχουν στα ψάρια προκαλώντας ιδιαίτερα τις εκφυλιστικές αλλαγές. Η διαδικασία αρχίζει αμέσως μετά το θάνατο και ...\nΗ παρούσα τα κελύφη των ΜΑΛΑΚΟΣΤΡΑΚΩΝ, καθώς και την σάρκα και αυγών σολομίδων κόκκινης χρωστικής. Του astaxanthin στο σολομοειδείς ιστών λαμβάνονται από απορρόφηση της χρωστικής ουσίας από ΜΑΛΑΚΟΣΤΡΑ ...\nΜια βιολογική οξύ χρησιμοποιείται ως το οξύ ή του νατρίου ή καλίου άλατα ως προσθέτων να διατηρήσει το προϊόν με αναστέλλουν την ανάπτυξη των μικροοργανισμών. Γενικά, επιτρέπεται ως προσθέτου σε μόνο ...\nΈνα ελάττωμα σε ψάρια στα οποία οι τοίχοι κοιλιά είναι διάτρητο από τη δράση των ενζύμων έντερο διάλυση των τειχών κοιλιά. Παρουσιάζεται σε κότες ψάρια, ιδιαίτερα όταν τα ψάρια έχουν τραφεί σε μεγάλο ...


Άγιοι και δαίμονες | ΤΟ ΠΟΝΤΙΚΙ\nΑπόλυτη ακινησία, απόλυτη κραυγή\n27.6.2013 / ΚΑΤΕΡΙΝΑ AΓΓΕΛΙΔAΚΗ\nΕπ’ ευκαιρία της τοποθέτησης νέου υπουργού Πολιτισμού στο ανασυσταθέν υπουργείο (και όχι πλέον Γενική Γραμματεία), καλό είναι να ξεκαθαρίσουμε μερικά πράγματα. Στο θολό τοπίο της Ελλάδας εν μέσω κρίσης, θολά είναι και τα κριτήρια με τα οποία κάποιοι θεωρούνται άξιοι να τοποθετούνται σε θέσεις και αξιώματα, ενώ άλλοι όχι.\nΠαρατηρούμε συχνά ένα είδος ανάποδου ρατσισμού απέναντι σε πρόσωπα γνωστά και μη εξαιρετέα, τα οποία ανάγουμε σε Πάπες της τέχνης προικοδοτημένους με το «αλάθητο», εξορίζοντας στο πυρ το εξώτερον τους υπόλοιπους «παρακατιανούς».\nΔεν ισχυρίζομαι, για παράδειγμα, ότι ο Γιώργος Λούκος του Φεστιβάλ Αθηνών ή ο αποχωρήσας Γιάννης Χουβαρδάς του Εθνικού είναι άνθρωποι αδίκως πολυδιαφημισμένοι. Αντιθέτως. Διαθέτουν ταλέντα, εμπειρία, κύρος και έχουν δώσει πολλά, ο καθένας από το πόστο του. Όμως κι αυτοί κάνουν λάθη, αστοχίες, κακούς υπολογισμούς, αδικίες, αποτυχίες, ακόμα και υπερβολές. Δεν είναι Άγιοι. Κρίνοντάς τους δεν τους αφαιρείς τίποτε από τα προσόντα τους, καμία από τις ιδαιτερότητές τους, ούτε ίχνος από το κύρος τους.\nΟ πολιτισμός - όπως όλα - χρειάζεται μέτρο. Κανένας δεν είναι υπεράνω των άλλων, ακόμα κι αν έχει αποδείξει εν πολλοίς την αξία του. Γιατί το έργο ενός δημόσιου άνδρα κρίνεται κάθε στιγμή, με κάθε απόφαση, με κάθε βήμα, με κάθε καλλιτεχνική πρόταση. Και είναι άδικο, πολύ άδικο, απέναντι στις υπόλοιπες υγιείς δυνάμεις της χώρας να θεωρούνται από πολλούς ως καλλιτέχνες δεύτερης διαλογής, πολύ κατώτεροι των «αστέρων».\nΓιατί υπάρχουν όντως δυνάμεις ενεργές και ιδιαίτερα χρήσιμες, οι οποίες είτε φυτοζωούν ξεχασμένες σε ένα παράλληλο, αφιλόξενο σύμπαν είτε πρέπει να αποδείξουν ότι δεν είναι ελέφαντες όταν έρχεται η ώρα της κρίσης. Είμαστε μικρή κοινωνία και όλοι νομίζουμε πως ξέρουμε ποιος είναι ποιος. Όμως η αρχή άνδρα δείκνυσι, ας αφήσουμε τους άλλους να δείξουν ποιοι είναι. Χωρίς προκαταλήψεις, δαιμονοποιήσεις, εμμονές και κλισέ.\nΟι φίλτατοι κύριοι Μαρωνίτης και Γεωργουσόπουλος, ας πούμε, μια χαρά επιστήμονες είναι, αξιόλογοι και αξιέπαινοι, μα θα ’τανε λάθος να μείνουμε μόνο σ’ αυτούς. Ακόμα και η «αλεξικέραυνη» κυρία Αρβελέρ από χρόνια θα έπρεπε να αφήσει χώρο σε άλλους. Ή μήπως μπορεί να ισχυριστεί κανείς στα σοβαρά ότι η άνευ λόγου τοποθέτηση του Κώστα Γεωργουσόπουλου στη θέση του υπεύθυνου δραματολογίου του Εθνικού Θεάτρου (υπήρχε άνθρωπος γι’ αυτή τη δουλειά) βάζει καμιά υπογραφή σίγουρης επιτυχίας; Με το συμπάθιο, δεν το νομίζω. Απέξω παραμένει ανεκμετάλλευτη τόση δύναμη και σφρίγος, που θα ’τανε κρίμα να πάει περίπατο.